Коронавирусга қарши вакцина ҳомиладорликка таъсир қиладими\n16 Сентябрь 19:19\nALMATY. Kazinform - Алмати Перинатал маркази гинекологи Aсел Омарқулова вакцинанинг биринчи компоненти билан эмланган ва ҳомиладорлик ҳақида билган аёлларни онлайн брифингда хавотир олмасликка чақирди, деб хабар беради Kazinform мухбири.\nЯнги қарор: Қозоғистонда «қизил» зонадаги объектлар дам олиш кунлари ишлайди Ҳомиладор аёллар учун коронавируснинг оқибатлари қандай Қанча қозоғистонлик КВИга қарши вакцинанинг иккинчи компонентини олди\n«Aгар аёл вакцинанинг биринчи компоненти билан ва унинг ҳомиладорлигини билса, қўрқадиган ҳеч нарса йўқ. У иккинчи компонент билан эмланиш учун тиббий ёрдам сўрайди. Бугун дунёда ҳомиладор аёлларни эмлаш масаласи муҳокама қилинмоқда. Ҳомиладорликнинг дастлабки уч ойида батафсил скрининг текширувидан, 11-13 хафтада ультратовуш текширувидан ўтиш керак», -деди Aсел Омарқулова.\nУ тиббиётда она ва ҳомила ҳаётини сақлаб қолиш учун ҳомиладорлик пайтида эмлашнинг кўплаб мисоллари борлигини таъкидлади. Бунинг сабаби, ҳомиладор аёллар ҳам коронавирус инфекцияси хавфи остида.\n«ЖССТ ҳомиладор аёлларга коронавирусга қарши эмлашни тавсия қилади. Вакцина ҳомила аъзосига кирмайди ва вирусни юқтирмайди, она сути эса вирусдан холи», - деди шифокор.\nУнинг сўзларига кўра, яқин келажакда ҳомиладор бўлишни режалаштираётган аёллар CVIга қарши эмланиши керак. Бундан ташқари, ҳомиладорликни эмлашнинг иккинчи компонентини олганидан бир ой ўтгач режалаштириш керак.\n«Эмлашнинг ҳомиладорлик ва репродуктив тизимга таъсири йўқ. Мамлакатимизда ҳомиладор ва эмизикли аёлларга эмлаш ҳали эълон қилинмаган. Шифокорлар вакцина ишлаб чиқарувчилар томонидан ўтказилган клиник синовларнинг расмий натижаларини кутишмоқда. Тавсиялар олиниши биланоқ, ҳеч ким вакцинани дарҳол ишлатмайди. Ҳаммаси хавфсиз ва тартибда амалга оширилади», - деди маърузачи.


Кўп ҳолларда хорижда ишлаб чиқарилган маҳсулотларни мақтаймиз. Нега?\nПойабзал ва унинг сифати ҳақида сўз юритилса, кўп ҳолларда хорижда ишлаб чиқарилган ана шундай маҳсулотларни мақтаймиз. Нега?\nМаҳаллий ишлаб чиқарувчиларга дунё стандартлари даражасида тайёр пойабзаллар ишлаб чиқаришига тўсиқлар борми?\nБиз бу борада қачон юқори даражага чиқа оламиз?\nБу саволларга “Ўзчармсаноат” уюшмаси раиси вазифасини бажарувчи Фахриддин Бобоев изоҳ берди.\n– Икки йил аввал ҳам экспорт қилинадиган тери маҳсулотларининг 90 фоизи ярим тайёр маҳсулот эди, – дейди Ф.Бобоев. – Энди эса мавжуд корхоналарни тайёр маҳсулот ишлаб чиқаришга йўналтиришга ҳаракат қилмоқдамиз. Шу мақсадда кейинги вақтда 16 та терини қайта ишловчи корхонада модернизация ишларини амалга оширишда кўмак бердик.\nБунда асосий урғу Италиядан энг замонавий ускуналар харид қилишга қаратилди. Шу мақсадда улардан тўртинчи авлод жиҳозлари олиб келинди. Агар Туркияда учинчи авлод жиҳозлари ишлаб турганини ҳисобга олсак, сифати анча юқори маҳсулот чиқаришни бошлашимиз ойдинлашади. Хусусан, Нукус шаҳридаги йирик корхона қарийб 10 йилдан буён ярим тайёр тери маҳсулоти экспорт қилиб келарди. Энди эса Италиядан олиб келинган ускуналар кўмагида тайёр тери ва ундан замонавий пойабзал ишлаб чиқармоқда. Натижада тизимда замонавий чармдан тайёр маҳсулот ишлаб чиқарадиган кластер пайдо бўлди. Ҳозир тайёр чарм ишлаб чиқариш линияси ишга тушди.\nЙил охирига қадар маҳсулот тайёрлашни бошлаймиз. Шу орқали келгусида ташқи бозорларга, хусусан Европа бозорига кириб боришга замин яратилмоқда.\nҲозирги кунда экспорт географияси ва ҳажми, шартномалар қиймати, хорижий бозорларга айнан юқори қийматли тайёр маҳсулотларни етказиб бериш ҳисобига экспорт структураси ўзгармоқда.\nАгар рақамларга назар ташласак, 2017 йилда экспортдан келган тушум 105,1 миллион долларни ташкил этган бўлса, жорий йилнинг якуни билан 197 миллион долларлик маҳсулот экспорт қилиниши кутилмоқда.\nЎсиш суръати 2017 йилга нисбатан 1,9 баробарга кўп. 2025 йилга келиб эса экспорт кўрсаткичлари 1,5 миллиард доллардан ошиши мўлжалланмоқда.\n“Ўзчармсаноат” уюшмаси ташкил этган брифингда 16-18 октябрь кунлари “Ўзэкспомарказ” миллий кўргазмалар мажмуасида анъанавий “UzCharmExpo” чарм, пойабзал ва мўйна 11-халқаро кўргазма-ярмаркаси ташкил этилиши алоҳида қайд этилди.


Тарихий масжидга Ислом Каримов номи берилди\nТошкентда «Жўрабек» номли тарихий масжидни бузиб ташлаб, ўрнига Ислом Каримов номи билан аталадиган "алюкобонд масжид" қуришди.\nТошкентлик генерал Жўрабек томонидан 1897 йилда қурилган ва тарихий ёдгорликлар рўйхатига киритилган "Жўрабек" масжидига Ўзбекистоннинг биринчи Президенти Ислом Каримов номи берилганлиги ҳақидаги янгиликни унинг кенжа қизи, Ўзбекистоннинг ЮНЕСКОдаги доимий вакили, Лола Каримова-Тилляева хабар қилди.\nКаримова-Тилляеванинг айтишича, масжидни қайта қуриш ишлари унинг ўзи ва турмуш ўртоғи Тимур Тилляев томонидан молиялаштирилган. Ижтимоий тармоқларда ёзишича, қурилиш ишлари бошланганда бу тарихий масжид қачондир вақт келиб ўз отасининг номи билан аталиши унинг ҳаёлига ҳам келмаган.\n«Диний уламолар ва кенг жамоатчилик таклифига биноан, масжидни Ўзбекистоннинг биринчи президенти, отам Ислом Каримов хотирасига бағишлаб "Ислом ота" даб номлашга қарор қилинди», – деб ёзган Лола Каримова-Тилляева ижтимоий тармоқларда.\nЭслатиб ўтамиз, Ўзбекистоннинг биринчи президенти Ислом Каримов 2 сентябр куни инсультдан вафот этди. У 78 ёшда эди. Каримов ўзи туғилиб ўсган Самарқандда 3 сентябр куни дафн этилди.


Тоқаев Қозоғистонда хорижликларни қайдга олишни бекор қилиш таклифи билан чиқди\n20 апрел 2021, Тошкент вақти: 21:51\nҚозоғистон президенти Қасим-Жомарт Тоқаев “тез орада” мамлакатда хорижликларни миграция идораларида мажбурий қайдга олиш тартибини бекор қилишни таклиф этди.\n"Агар мамлакатимизнинг, йирик шаҳарларимизнинг сармоявий ва сайёҳлик жозибадорлигини кучайтиришни истасак, тез орада бундай анохранизмдан қутулишимиз лозим", деди Тоқаев Олмаота шаҳрини ривожлантириш масалаларига бағишланган мажлисда.\nҚозоғистон президентига кўра, мажбурий қайд хорижлик меҳмонлар учун ноқулайлик эканидан ташқари, коррупция манбаи ҳамдир. Бу эса “сўзсиз Олмаотанинг ва умуман мамлакатнинг обрў-эътиборига салбий таъсир кўрсатади. Тоқаев мамлакатга келаётган сайёҳларнинг қайдга олиниши учун “чегара назоратидан ўтишининг ўзи етарли” эканини урғулади.\nҚозоғистон президенти ҳукуматга сайёҳларни рўйхатга олишни “Янги йилгача” бекор қилиш юзасидан топшириқ берди.\nАмалдаги қонунчиликка мувофиқ, Қозоғистонга келаётган хорижликлар албатта Ички ишлар бўлимига келиб, чегарани кесиб ўтганидан кейин беш кун мобайнида қайддан ўтиши керак. Бу муддатни бузганлик ва қайдда бўлмаслик уларнинг 100 доллар атрофида жаримага тортилишига сабаб бўлади. Бу тартиббузарликни содир этган сайёҳ мамлакатни тарк этишга мажбур бўлади. Қозоғистон Ички ишлар вазирлиги апрель ойида жарима суммасини камайтиришни таклиф этган, аммо вазият тубдан яхшилангани йўқ.\nҚозоғистон Статистика қўмитаси маълумотига кўра, 2018 йили мамлакатга 8,5 миллион сайёҳ ташриф буюрган.


Эл саломатлиги – умрининг мазмуни — Фарғона шифокори\n23 март. Республикада коронавирус инфекцияси илк марта қайд этилганидан кўп фурсат ўтмай, вилоятимизнинг Ёзёвон туманида дастлабки касаллик ўчоғи пайдо бўлди. Вилоят санитария-эпидемиологик осойишталик маркази бош шифокори Аҳмаджон Ёқубов ҳамкасблари билан тумандаги касалланиш ҳолати қайд этилган ҳудудга дарҳол етиб борди. Биринчилардан бўлиб дезинфекцион тиббий кийимлар билан ҳимояланиб, туманни тўлиқ изоляция қилишга киришди…\nМай ойининг биринчи ўн кунлигида вилоятимизда коронавирусга чалинган сўнгги бемор ҳам тузалди. Фарғона “яшил ҳудуд” мақомини олди. Икки ярим ой давомида ҳудудда эпидемиологик вазият барқарорлиги сақлаб қолинди. Аммо, бу кўринмас бало енгилди, дегани эмас эди. Июль ойи бошларида вилоятимизда яна тождор вирус кўриниш берди.\n24 соатлик иш режимида сабот билан меҳнат қилаётган вилоят санитария-эпидемиологик осойишталик маркази тиббиёт фидойиларига олий тоифали шифокор Аҳмаджон Ёқубов бошчилик қилмоқда.\nАҳмаджон акада шифокор бўлишга иштиёқ оилада шаклланган. Акаси, Қўштепа туманининг моҳир педиатр-шифокори Обиджон Ёқубовга ҳавас билан қарарди. У Тошкент давлат тиббиёт институтининг санитария-гигиена факультетини тамомлагач, дастлабки меҳнат фаолиятини Қўштепа туман санитария-эпидемиология станциясида бошлади. Йиллар давомида тажриба ва малака тўплаб, марказнинг бўлим мудири, бош шифокори сифатида меҳнат қилди. Соҳадаги билим ва маҳоратини Фарғона тумани, Фарғона шаҳар санитария-эпидемиологик осойишталик марказида етакчилик қилган дамларида ҳамкасблари билан ўртоқлашди. 2013 йилдан буён вилоят санитария-эпидемиологик осойишталик маркази бош шифокори сифатида меҳнат қилаётган Аҳмаджон Ёқубов ўз тақдири, орзуларини ана шу касб билан боғлади.\n— Марказимизнинг ўзида 186 нафар тиббиёт ходимлари фаолият олиб боради, уларнинг 43 нафари шифокорлар, — дейди Аҳмаджон Ёқубов. — Қолаверса, вилоятимизнинг 19 та туман-шаҳарлари санитария-эпидемилогик осойишталик марказларида жами 1600 нафардан зиёд соҳа ходимлари меҳнат қилади. Ҳамкасбларимиз бугунги мураккаб вазиятда тезкор эпидемиологик суриштирувлар олиб бориш, касаллик белгилари аниқланган жойларда зарур чора-тадбирларни кўриш, лаборатория текширувлари ўтказиш сингари муҳим вазифаларни адо этишда жонбозлик кўрсатишяпти.\nХалқимиз бошдан кечираётган синовли кунлар соҳа фидойиларининг меҳнатини қадрлаш билан бирга муносиб эътироф этиш учун тўла асос бўлди.\nКоронавирус пандемиясига қарши курашда фидойилик кўрсатган, аҳоли саломатлигини муҳофаза қилишда ўз салоҳияти, профессионал маҳоратини намоён этиб, давлатимизнинг юксак мукофотлари билан тақдирланган бир гуруҳ юртдошларимиз орасида Аҳмаджон Ёқубов ҳам бор. Давлатимиз раҳбарининг Фармонига кўра II-даражали “Саломатлик” ордени билан тақдирланган қаҳрамонимиз соҳадаги салкам 40 йиллик меҳнати машаққатларини унутибгина қолмасдан, келгусидаги самарали фаолияти учун катта ғайрат ва куч олди.\nТурмуш ўртоғи, малакали стоматолог Мастурахон Йўлдошева билан бирга фарзандлари ва набиралари толеида ҳам тиббиётнинг юксак шарафини кўришни орзулайди. Ўғиллари – Ҳасанжон Ёқубов санитар-эпидемиолог, Ҳусанжон Ёқубов кардиолог, қизи Шаҳнозахон Ёқубова Фарғона давлат университетининг физика-математика факультетини тамомлаган, кенжа фарзанди Хуршиджон Ёқубов Тошкент тиббиёт академияси Фарғона филиалида таҳсил олади.\nАҳмаджон Ёқубовнинг умр мазмуни эл осойишталиги, соғлиғи учун курашиш билан муштарак. Халқимиз қалбида шифокорларга катта ишонч билан бирга осуда кунларнинг қайтишига порлоқ умид яшаётир.\n← Месси коронавирусдан 100% асрайдиган буюм сотиб олди\nГиннесс рекорди янгиланадими? Сўхда 111 ёшли момо яшайди →\n09.09.2019 fsh.uz 357\n09.11.2019 fsh.uz 454\n24.09.2019 fsh.uz 444


Шавкат Мирзиёев: Журналистлар кўпчиликка ёқмайди, лекин менга ёқади. Уларга раҳмат! | huquqburch.uz\nШавкат Мирзиёев: Журналистлар кўпчиликка ёқмайди, лекин менга ёқади. Уларга раҳмат!\nОлий Мажлис Қонунчилик палатасининг сайловдан кейинги биринчи мажлисида сўзга чиққан Президент Шавкат Мирзиёев журналистларга миннатдорчилик билдирди. Бу ҳақда “Дарё” мухбири Миролим Исажонов хабар бермоқда.\nЎзимизнинг ОАВга ҳам, хорижий ОАВга ҳам раҳмат. Қандай саволлар берилганини дебатлар вақтида кўрдингиз. ОАВ ҳам ўз устида ишлаяпти.\nМен барча журналистларга ўз миннатдорчилигимни билдирмоқчиман. Кўпларга журналистлар ёқмайди, лекин улар менга ёқади.


11:56 / 02.06.2015 | Даврон Мохирбеков | 3318\nАссаламу алайкум! Ҳурматли зикр аҳлидан сўранг аъзолари. Менинг саволим шундайки, ҳозирги вақтда кўп бўлажак куёвлар(яқин орада тўйи бўладиган) никоҳдан олдин куёв-жўра билан зинога боришаяпти(хусусан менинг дўстларим ҳам). Уларнинг айтишлари бўйича, ўрганиш учун тўйдан олдин зинога бориш керак эмиш. Яъни кейинчалик бўлажак келиннинг олдида уялиб қолмаслик учун, уларнинг гапи бўйича ўрганиш учун зино қилса гуноҳи камроқ бўлар эмиш. Шу ишнинг гуноҳ қанчалик? Жавобингиз учун олдиндан ташаккур.\nВа алайкум ассалом! Абу Мусо розияллоҳу анҳудан ривоят қилинади:\n«Набий соллаллоҳу алайҳи васаллам шундай дедилар: «Уч тоифа жаннатга кирмайди: шаробхўр; қариндошлик ришталарини узувчи; сеҳрга эшонувчи. Ким шаробхўр ҳолда ўлса, Аллоҳ азза ва жалла уни Ғўта дарёсидан суғоради». Ғўта дарёси нима? дейишди. «Фоҳишаларнинг фаржидан оқиб чиқадиган дарё, ҳиди дўзах аҳлини азоблайди», дедилар».\nЯна бир ҳадисда :\n«Набий соллаллоҳу алайҳи васаллам намоз ўқиб бўлгач, бизга юзланиб: «Сизлардан ким бу кеча туш кўрди?» дер эдилар. Бирон киши кўрган бўлса, ҳикоя қилиб, Аллоҳ хоҳлаганича айтиб берар эди. Бир куни биздан: «Сизлардан бирон киши туш кўрдими?» деб сўрадилар. «Йўқ», дедик. У зот дедилар: «Лекин мен бу кеча икки киши олдимга келиб, қўлимдан тутиб, мени Муқаддас заминга олиб чиққанларини кўрдим. Қарасам, бир киши ўтирибди, яна бир киши қўлида темир илгак билан турибди. – Асҳобларимиздан бири Мусодан ривоят қилиб айтган.* – У илгакни лунжидан то гарданига етиб боргунча тиқар, сўнгра нариги лунжига ҳам худди шундай қилар, бу лунжи(нинг жароҳати) битгач, яна қайтиб худди шундай қилар эди. «Бу нима?» дедим. Иккаласи: «Юринг», дейишди.\nБиз юриб, чалқанча ётган бир кишининг олдига етиб бордик. Унинг бошида бир киши ҳовучида тош билан ёки харсанг билан туриб, у билан унинг бошини ёрар эди. Ҳар урганида тош думалаб кетарди. У уни олгани юриб борар, бунинг олдига қайтгунича унинг боши(нинг жароҳати) битиб қолар эди. Унинг боши асл ҳолига қайтгач, олдига қайтиб келиб, уни яна урар эди. «Бу ким?» дедим. Иккаласи: «Юринг», дейишди.\nБиз юриб, тандирга ўхшаш юқориси тор, пасти кенг чуқурнинг олдига бордик. Унинг тагига ўт ёқилар эди. У (олов) яқинлашса, улар (ичидаги одамлар) кўтарилар, ҳатто ундан чиқиб кетай дейишар, сўнганда эса унинг ичига қайтишар эди. Унда яланғоч эркак ва аёллар бор эди. «Булар ким?» дедим. Иккаласи: «Юринг», дейишди.\nБиз юриб, қонли дарёнинг олдига келдик. Дарёнинг ўртасида бир киши турар, (қирғоқдаги) бир кишининг олдида эса тош турар эди. Дарёдаги киши олдинга юриб келар, энди чиқмоқчи бўлса, нариги киши унинг оғзига тош отиб, уни турган жойига қайтариб юборар эди. Ҳар сафар чиқаман деб келганида унинг оғзига тош отар ва у олдинги ҳолатига қайтиб кетар эди. «Бу нима?» дедим. Иккаласи: «Юринг», дейишди.\nБиз юриб, ям-яшил боққа етиб келдик. Унда бир азим дарахт бўлиб, тагида бир қария ва болалар бор эди. Қарасам, дарахтнинг яқинида бир киши олов ёқиб турибди. Ҳалиги иккаласи мени дарахтга олиб чиқишди ва мени бир ҳовлига олиб киришди. Бундан чиройлисини кўрмаганман. Унинг ичида эркаклар, кексалар, йигитлар, аёллар ва болалар бор эди. Сўнгра иккаласи мени у ердан чиқариб, дарахтга олиб чиқишди-да, янада гўзалроқ ва афзалроқ бир ҳовлига олиб киришди. Унда ҳам кексалар ва йигитлар бор эди.\n«Бу кеча мени сайр қилдирдинглар. Энди кўрган нарсаларим ҳақида хабар беринглар», дедим. Улар: «Сиз кўрган лунжи ёрилаётган (киши) каззобдир. У ёлғон сўзлайди ва (ёлғонини) ундан олиб, барча ўлкаларга етказиб борилади. Унга қиёмат кунигача (шундай) қилинади. Сиз кўрган боши ёрилаётган (киши) – Аллоҳ Қуръонни ўргатган, у эса тунда ундан ғофил бўлиб ухлаган, кундузи эса унга амал қилмаган кишидир. Унга қиёмат кунигача (шундай) қилинади. Чуқурда кўрганларингиз зинокорлардир. Дарёда кўрганингиз эса судхўрлар. Дарахтнинг тагида кўрган қариянгиз Иброҳим алайҳиссаломдир, атрофидаги болалар – инсонларнинг зурриётларидир. Олов ёқиб турган эса жаҳаннам қўриқчиси Моликдир. Сиз кирган биринчи уй барча мўминларнинг уйидир, мана бу уй эса шаҳидларнинг уйидир. Мен Жаброилман, бу эса Микоил. Энди бошингизни кўтаринг», дейишди. Бошимни кўтариб қарасам, тепамда худди булутга ўхшаган нарса турибди. «Ана шу сизнинг манзилингиз», дейишди. «Мени ўтказиб юборинглар, манзилимга кирай», дедим. «Сизнинг ҳали тугатмаган умрингиз қолган, тугатганингизда манзилингизга келасиз», дейишди». (“Олтин силсила” китобидан). Валлоҳу аълам.\nБилиб туриб гунох иш қилиш\nШу ҳолатда ёлғон ишлатиш


ИнтерФУТБОЛ :: Умид Аҳмаджонов Равшан Эрматов гуруҳига мундиал олдидан оқ йўл тилади\nУмид Аҳмаджонов Равшан Эрматов гуруҳига мундиал олдидан оқ йўл тилади\nАна шу сафар олдидан Ўзбекистон футбол ассоциациясида Миллиий Олимпия қўмитаси президенти ва ЎФА 1-вице-президенти Умид Аҳмаджонов Равшан Эрматов ва унинг гуруҳини қабул қилди.\n“Равшан Эрматов ҳозирда Жаҳон чемпионатларида 9та ўйинни бошқарган ҳолда, рекорд соҳиби бўлиб турибди. Худо хоҳласа, Россиядаги мундиалда ҳам учрашувларни бошқариб, бу рекордни дунёдаги бошқа ҳеч қайси ҳакам такрорлай олмайдиган даражага келтириб қўйишингизга тилакдошмиз. Ўзбек халқи, футбол мухлислари Сиз билан фахрланишади. Жаҳон чемпионатида Бразилия, Аргентина, Испания, Франция каби дунёнинг кучли терма жамоалари иштирокидаги ўйинни бошлаб берувчи ҳуштакни чалганингизда, Сизни экран орқали томоша қилиб ўтирган мухлисларда, бизда тил билан таърифлаб бўлмайдиган фахр туйғулари уйғонади.\nНасиб қилса, келаси Жаҳон чемпионатларига катта делегация бўлиб, Миллий терма жамоаларимиз билан бирга бориш насиб қилсин”, - деди Умид Аҳмаджонов. - Шу билан бирга Сиздан яна бир нарсани сўраб қоламиз. Жаҳон чемпионатларида иштирок этадиган ўзбек ҳакамларининг сонини оширишда ўз куч ва маҳоратингизни, билим ва кўникмаларингизни аямай, юқори савияли шогирдларни тарбиялаб беринг.\nЖаҳон чемпионатида Сизларга муваффақият тилайман. Ўзбекистон шаънини юксакларга кўтаришда давом этинглар”, - деди Умид Аҳмаджонов.


Ўзбекистонлик мигрантларнинг Кореяга киришини қисман тиклаш режалаштирилмоқда\nТашқи меҳнат миграцияси агентлигининг Корея Республикасидаги ваколатхонаси раҳбари Инсон ресурсларини ривожлантириш хизматининг вице-президенти билан учрашув ўтказди.\nАгентлик хабарига кўра, учрашувда меҳнат миграцияси жараёнларини босқичма-босқич тиклаш масаласи кўтарилди. Ўзбекистонда коронавирус билан кунлик зарарланиш ҳолатлари камайгани ҳамда мавжуд вакцина турлари ҳақида батафсил маълумот берилди.\nВице-президентнинг сўзларига кўра, ҳозирда Ўзбекистондан меҳнат мигрантлари кириб келишини қисман тиклаш режалаштирилмоқда. Бунда, биринчи навбатда тўлиқ эмлашдан ўтган, 4 йил-у 10 ой Корея Республикасида бир корхонада ишлаб қайтган фуқароларни киритиш кўзда тутилгани маълум қилинди.\nЎз навбатида, меҳнат мигрантларининг Корея Республикасига мунтазам кириб келишини таъминлашда карантин қоидаларига қатъий риоя қилиш муҳим ўрин эгаллаши таъкидланди.\nШунингдек, учрашувда танловлар базасида муддат қўшиб берилган фуқароларга иккинчи бор муддат қўшиб бериш бўйича ҳам музокаралар олиб борилди ва мазкур масала Инсон ресурсларини ривожлантириш хизмати томонидан яқин кунларда кўриб чиқилиши қайд этилди.


Россия эстрадаси юлдузи Филипп Киркоровни яна қўшиқ ўғирлаганликда айблашмоқда… - 12 Июня 2019 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2019 » Июнь » 12 » Россия эстрадаси юлдузи Филипп Киркоровни яна қўшиқ ўғирлаганликда айблашмоқда…\nРоссия эстрадаси юлдузи Филипп Киркоровни яна қўшиқ ўғирлаганликда айблашмоқда…\n— Жонга тегди-ку бу француз, — деб ёзади Филипп Киркоров Москва шаҳар тергов қўмитасига битган шикоят аризасида. — У мени шантаж қилишдан бўшамаяпти…\nБу ерда гап франциялик машҳур бастакор Дидье Маруани ҳақида боради. У ўтган йили ҳам Филипп Киркоровни «A Symphonic Space Dream» деб номланган қўшиғини ўғирлаб, қўшиққа «Шафқатсиз муҳаббат» дея ном ҳам қўйиб олганликда айблаган. Ўшанда бастакор ўғирлик учун хонандадан 1 миллион доллар товон пули талаб қилган. Аммо Москва шаҳар тергов қўмитаси ҳам, прокуратура ҳам бастакорнинг талабини инобатга олишдан, Киркоровга қарши жиноий иш қўзғатишдан бош тортганди. Мана, орадан бир йил ўтиб бастакор яна жанжал саҳнасига чиқди. Жаҳл отига минган Филипп эса энди унинг устидан шикоят қилиб тергов қўмитасига ариза ташлади.\nКиркоровнинг адвокатлари айтишмоқдаки, франциялик бастакор тилга олган қўшиқ экспертизадан ҳам ўтказилди. Мусиқашунослар бу ерда ҳеч қандай плагиат, яъни, ўғирлик йўқлигини бир овоздан тасдиқлашди.\nАгар Дидье Маруани Киркоровнинг аризаси бўйича айбдор деб топилса, у ё 1 миллион рубл миқдоридаги жаримага тортилади, ёки 240 соатлик мажбурий хизматга тортилади.


Ўзбекистон Европа Иттифоқининг савдо имтиёзларига ҳали муносиб эмас\nҲью Уилямсон, “Ҳьюман райтс уотч”нинг Европа ва Марказий Осиё давлатлари бўйича директори\nТасаввур қилинг, бир эркак неча йиллардан буён оиласига ёмон муносабатда бўлди. У бир куни уларга бироз яхшироқ муносабатда бўлишни бошлаб, келажакда янада яхши томонга ўзгаришга ваъда берди. Хулқ-атворидаги озгина ўзгариш учун унга мукофот бериш вақти келдими?\nБу Европа Иттифоқининг Ўзбекистон билан муносабатлари олдида турган асосий савол. Брюсселда баъзилар Марказий Осиёнинг ушбу мамлакати ўнлаб йиллар давомида инсон ҳуқуқлари бўйича дунёдаги энг ёмон кўрсаткичларга эга бўлишига қарамай, бундай рағбатга аллақачон лойиқ, деб ўйлашади.\nЕИнинг Умумий имтиёзлар схемаси (GSP) ўзаро савдо алоқаларида паст ҳамда ўрта даромадли мамлакатлар, шу жумладан, Ўзбекистон учун тарифларни пасайтиришни назарда тутади.\nШунингдек, бу мамлакатларга ЕИ бозорларига янада кенгроқ кириш имкониятини берувчи “GSP+” деб номланган қўшимча имтиёзлар учун эшикларни очиб беради. Аммо ЕИ қонунчилиги аниқ: “GSP +” имтиёзлари инсон ҳуқуқлари, меҳнат ва атроф-муҳитга оид 27 та халқаро шартномани ратификация қилиш ва амалга ошириш билан боғлиқ.\nМаълумот учун: “GSP+” ривожланаётган мамлакат томонидан Европа Иттифоқига олиб кириладиган товарларга имтиёзли божхона тарифлари тизимидир.\nЎзбекистон шу йилнинг июнь ойида “GSP+” имтиёзлар тизимига мурожаат қилди, аммо бироз ижобий ўзгаришларга қарамай, мамлакат ҳали ҳам ушбу талабларга жавоб бермаяпти.\n2016 йилда шафқатсиз авторитар раҳбар Ислом Каримов вафот этганидан бери мамлакатда инсон ҳуқуқлари ҳолатини яхшилаш учун камтарона қадамлар қўйилди.\nПрезидент Шавкат Мирзиёев даврида ўнлаб сиёсий маҳбус озод қилинди, мустақил оммавий ахборот воситалари фаоллиги ошди ва мамлакат пахта далаларида мажбурий меҳнатни чеклаш чораларини кўрди.\nАлбатта, бу узоқ кутилган ўзгаришлар, аммо улар ҳанузгача жуда сезиларсиз. Ҳукуматнинг ислоҳотлар ҳақидаги ваъдалари, асосан, тугалланмаган ишдир.\nКўп одамлар сохта айбловлар билан қамоқхонада қолиб, оммавий ахборот воситалари қўрқувдан ўзини цензура қилишда давом этмоқда.\nФуқаролик жамияти тўғрисидаги қонунлар халқаро стандартларга мос келмайди. Хавотирга соладиган жиҳат шундаки, Каримов даврида минглаб танқидчиларни қамоққа олиш учун кенг қўлланилган жиноий қоидалар, шу жумладан, экстремизм ва давлатга хиёнат каби кенг мазмунли айбловлар қонунчиликда сақланиб қолмоқда.\nТуҳмат ва ҳақорат ҳали ҳам жиноий айблар деб ҳисобланади.\nХавфсизлик хизматининг жавобгарлигини чеклайдиган 2018 йилги фармонга қарамай, улар Узбекистонда улкан куч-қудратини сақлаб қолиб, тажовузкор қоидаларни қўллашда давом этмоқда.\nЙил бошида ўзбекистонлик собиқ дипломат Қодир Юсупов ва Мудофаа вазирлиги газетасининг собиқ журналисти Владимир Калошин процессуал қоидабузарликлар ва ҳибсда бўлган пайтда қийноққа солинганлиги тўғрисидаги ишончли хабарлар билан якунланган ёпиқ суд жараёнларидан сўнг давлатга хиёнат қилишда айбланиб узоқ муддатли қамоқ жазосига маҳкум этилди.\nЎзбекистоннинг “GSP+” имтиёзларни қўллаш таклифига жавобан энди Европа Иттифоқи комиссиясига мамлакатда инсон ҳуқуқлари бўйича асосий шартномаларни самарали амалга оширишда катта хатолар мавжуд ёки йўқлигини текшириш вазифаси топширилди. Ўзбекистон ушбу дастурга қўшилиш учун зарур бўлган барча конвенцияларни ратификация қилди.\nАммо БМТ экспертлари томонидан ўтказилган чуқур текширувлар асосий қоидалар бажарилмай қолаётганини тасдиқламоқда.\nБМТ ўзгаришлардан қониқаётгани йўқ\nЖорий йилнинг апрель ойида БМТнинг Инсон ҳуқуқлари бўйича қўмитаси Ўзбекистоннинг ўз тавсияларини бир неча бор бажармагани ҳамда тинч йиғилишлар ва уюшмалар эркинлиги бўйича чекловларнинг давом этаётганидан хавотир билдирган эди.\nУ ҳукуматни қийноқлар таърифи ва экстремизмга қарши қонунни халқаро мажбуриятларига мувофиқлаштиришга чақирди.\n2019 йилда БМТнинг Қийноқларга қарши қўмитаси қамоқхоналарда “кенг тарқалган одатдаги қийноқлар ва шафқатсиз муомалалар”, шунингдек, ҳибсга олиш ва ҳибсда сақлаш пайтида асосий қонуний кафолатларга риоя қилинмаслиги юзасидан ташвиш билдирди.\nЕврокомиссия ушбу мустақил халқаро баҳолашларни эътиборга олиши ва сўнгги жуда сезиларсиз айрим ютуқларга қарамай, Ўзбекистоннинг GSP стандартларида санаб ўтилган шартномаларга риоя қилишида ҳали ҳам жиддий хатолар мавжудлигини тан олиши керак.\nБрюссель Ўзбекистон ўзидаги жиддий камчиликларни бартараф этиши ва мавжуд стандартларга мувофиқ келиши учун назорат кўрсаткичларини аниқ белгилаши ва оммага эълон қилиши керак.\nБу сиёсий маҳбусларни озод қилиш, қийноқ таърифи, Нодавлат ташкилотлар кодекси ва тинч йиғилишлар тўғрисидаги қонунларни халқаро стандартларга мувофиқлаштиришни ўз ичига олиши керак.\nБундан ташқари, Ўзбекистондан пахта далаларида мажбурий меҳнат амалиётини бутунлай бекор қилишни талаб қилиш керак.\nАгар Ўзбекистоннинг “GSP +”га киришини тезлаштириш ва ўз мезонларини юмшатишга қарор қилса, Европа Иттифоқи “GSP +” бўйича мунтазам равишда икки йилда бир марта ҳисобот бериб туриши Тошкентнинг ўз ҳуқуқларига оид мажбуриятларини бажариш ва камчиликларини бартараф этиш учун етарли бўлади, дея одатдагидек ҳаракат қилмаслиги керак.\nҲеч бўлмаганда, комиссия мезон ва тавсияларнинг янада ошкоралигини таъминлаши, шунингдек, Ўзбекистон ҳукумати мавжуд камчиликларни бартараф этиш бўйича мажбуриятларини бажариши учун маҳаллий ва халқаро фуқаролик жамияти гуруҳлари иштирокида махсус мониторинг жараёнини ташкил қилиши керак.\nЕвроиттифоқнинг “GSP +” дастурида иштирок этиш тўғрисидаги ариза Президент Мирзиёевнинг иқтисодий ўсиш ва савдо алоқаларини рағбатлантириш учун мамлакат иқтисодий тузилмаларини ислоҳ қилиш ниятини яққол намойиш этади.\nЕвропа Иттифоқи ушбу жараённи Ўзбекистондаги ҳаммага фойда келтирадиган тарзда қўллаб-қувватлаши, бу воситадан фойдаланиб, Тошкент ўзи имзолаган халқаро инсон ҳуқуқлари стандартларига риоя қилишини таъминлаши керак.\nБрюссель рағбатига сазовор бўлиш учун Ўзбекистон ҳали кўп ўзгаришлар қилиши лозим.\nМақола EUobserver онлайн нашрида инглиз тилида 4 ноябрда эълон қилинган. “Элтуз” таржимаси.\ndata-title="Ўзбекистон Европа Иттифоқининг савдо имтиёзларига ҳали муносиб эмас" data-description="
Ҳью Уилямсон, “Ҳьюман райтс уотч”нинг Европа ва Марказий Осиё давлатлари бўйича директори

Тасаввур қилинг, ..." data-image="https://eltuz.com/wp-content/uploads/2017/11/rasm2940.jpg" data-url="https://eltuz.com/kundalik/215639/" data-services="facebook,odnoklassniki,twitter,telegram" data-counter="ig">


«Абдураҳмонов атрофида ким юрганини сезмайдими?» — Шавкат Мирзиёев - XABAR.INFO\n«Абдураҳмонов атрофида ким юрганини сезмайдими?» — Шавкат Мирзиёев\nПрезидент Шавкат Мирзиёев хизмат кўрсатиш соҳасини ривожлантириш масалалари бўйича видеоселектор чоғида Самарқанд ва Андижон мисолида коррупцияга қарши курашиш сустлиги учун мутасаддиларни қаттиқ танқид қилди.\n«Кўп жойларда мутасадди ташкилотлар раҳбарлари, йўл, сув, қурилиш, тиббиёт, мактабгача таълим соҳасида тушунмаган раҳбарлар жуда катта коррупцияга берилиб кетган. Пешона теримиз билан мана шундай оғир, шиддатли замонда, таҳликали замонда, коронавирус пандемияси пайтида иқтисодиётимизни барқарор қилиш, бир сўм пулни топиб халқимизга етказиш бўйича жуда катта ҳаракатлар қиляпмиз.\nЭнди қонун устувор, жазо муқаррар бўлади. Халқимизнинг олдида узр сўраб, охирги марта сизларни огоҳлантирмоқчиман.\nҚуйи бўғинларда қанча коррупция ҳолатлари бор. Мана Самарқанд вилояти ҳокими гапириб берсин… Мактабгача таълимда, тиббиётда қанча порахўрлар борлигини.\nМана, Андижонда вилоят ҳокимлигининг битта ноинсофи 128 минг доллар олган, 30 минг олган. Нима, Абдураҳмонов, хизматнинг раҳбари билмайдими? Прокурор билмайдими? Абдураҳмонов атрофида ким юрганлигини сезмайдими?\nБитта одамни норози қилиб, 5 доллар олган бўлса ҳам, президент сиёсатига хиёнат дейилади», деган давлат раҳбари.\nБундан аввалроқ Андижон вилояти ҳокимлиги ҳузуридаги кичик саноат зоналарини бошқариш дирекцияси ходими 2 нафар шериги билан ўзаро тил бириктириб, маҳаллий фуқарога фермер хўжалиги ташкил қилиши учун Хўжаобод тумани ҳокимиятидаги мансабдор танишлари орқали 100 гектар ер ажратиб, тегишли ҳужжатларни тайёрлатиб бериш эвазига ундан 128 минг АҚШ доллари олган вақтида ашёвий далиллар билан ушлангани хабар қилинганди.\n«Вилоят ҳокимлигига келишимнинг асл сабабчиси Шавкат…\nДўппи кийган Шавкат Мирзиёев (фото)\nОЛДИНГИ СAХИФAГрин Кард учун ҳам рўмолини ечмаган қиз\nКЕЙИНГИ СAХИФAСамарқанддаги 4 та МТT да коронавирус аниқланди


Бош сахифа > Янгиликлар > Касаба уюшма фаолияти – ҳаёт мактаби\n29.10.2018. Қашқадарё вилояти касаба уюшма ташкилотлари бирлашмаси кенгаши раиси Эсон Ражабов ярим асрдан буён одамлар ташвишини ўз ташвишларидан устун қўйиб, катта ҳаётий тажриба тўплаган фидойи инсон. Касаба уюшмаси соҳасидаги меҳнат фаолиятини 1966 йилда Қарши политехника билим юрти ёшлар қўмитаси етакчилигидан бошлаган ёш мутахассис бир қанча ташкилотларда ишлаб, тажриба орттирди. 1989 йилда Қашқадарё вилояти касаба уюшма ташкилотлари бирлашмаси раислигига сайланган ташаббускор ва ташкилотчи бу инсон касаба уюшма фаолиятини умр мазмунига айлантирган. Шогирдларига «Касаба уюшма мактаби — ҳаёт мактаби демакдир. Унинг сабоқларини халқ ичида юриб, ҳаёт мактабидан олганман десам, асло муболаға эмас», дея фахр билан таъкидлашни хуш кўрадиган бу фидойи инсон билан суҳбатимиз узоқ давом этди.


Тушингиз таъбирини билишни истайсизми? » Ўзбекистон янгиликлари – Zamin.uz\nТушингиз таъбирини билишни истайсизми?\n31 декабрь 2018, 07:30\nМАЙМУН: Тушингизда маймунни кўрсангиз, кўнгли қоралар сизни чув тушириш ҳаракатига тушган. Агар ўлик маймунни кўрсангиз, сиз билан курашда душманларингиз мағлуб бўлади. Аёл киши тушида маймунни кўрса, турмуш ўртоғи рашк қилишга асос бўлувчи ҳаракатларни содир эта бошлаган. Маймунга овқат берсангиз, аблаҳлар сизга очиқчасига ёмонлик қилишни мўлжаллаган.\nБУЛУТ, ЁМҒИР: Тушда булут кўриш ишлар орқага кетишидан дарак беради. Агар ёмғир ёғаётганига гувоҳ бўлсангиз, олдинда сизни кўнгилсизлик, хасталик кутиб туриши мумкин. Оппоқ, қуёшнинг заррин нурларида товланаётган булут кўрсангиз, омадга эришасиз.\nМУНЧОҚ: Аёл кишига тушида мунчоқ ҳадя этишса, демак, унинг оиласи мустаҳкам, турмуш ўртоғи садоқатли. Мунчоқ йўқотса, реал ҳаётда ҳам йўқотишларга юз тутади. Қимматбаҳо мунчоқни бўйнига тақса, жамиятдаги обрўси янада ошади.\nЭШАК: Тушда эшак кўриш одатда муваффақиятсизликларга сабаб бўлади. Башарти устига юк юкланган эшакни кўрсангиз, аксинча, ишларингиз бароридан келади. Катта бир ишни сабр билан муваффақиятли тарзда амалга оширасиз. Агар тушингизда сизни эшак қувса, ғийбатчилар, ҳасадгўйлар назарига тушасиз. Эшак ҳанграётганига гувоҳ бўлсангиз, кимдир сизни ҳақорат қилади.\nОВ: Тушда ов қилаётган бўлсангиз, демак, реал ҳаётда бажарилиши жуда қийин бўлган бир ишни кўнгилдагидек якунлайсиз. Овга чиқиб, ўлжани тута олмасангиз, ишда муваффақиятсизликка учрайсиз. Аксинча тутиб олсангиз, омад сиз томонда бўлади.\nЗАҲАР: Тушингизда сизга заҳар бериб қўйишса, қандайдир кўнгилсизликдан қочишингиз керак бўлади. Аёл киши ўзи гумонсирайдиган рақибасига заҳар берса, эри хиёнатга қўл уриши мумкин. Заҳарга тўлатилган идишни отиб юборсангиз, ҳаётингизда пайдо бўладиган жиддий тўсиқларга қарши қаттиқ курашишингиз кутилади. Заҳари бор идишни қўлда тутиб туриш фавқулодда кўнгилсизликка учраш мумкинлигини англатади.\nТУХУМ: Тухум қўйилган қуш инини кўрсангиз, бойлик ва бахтга эришасиз. Тушда тухум есангиз, хонадонингизда хавотирли лаҳзалар пайдо бўлади. Пачоқланган тухум кўрсангиз, тақдир сизга кутилмаган совғаларни ҳадя этади. Айниган тухум ишлар бароридан келмаслиги, асаббузарликлардан дарак беради.\nКАЛТАКЕСАК: Тушингизда калтакесак кўрсангиз, ёмон одамлар таъқибига учрашингиз мумкин. Калтакесакни ўлдирсангиз, ҳар жабҳада муваффақиятга эришасиз. Калтакесак тишлаб олса, бахтсизлик сизга хавф солиши кутилади.\nЯнгиликлар » Ҳаёт тарзи » Тушингиз таъбирини билишни истайсизми?\n17:04 Хадичаи Кубро мадрасасида чет тили кунлари ўтказилди\n15:44 Бишкек яқинида чойхоналарга сотиш учун мўлжалланган эшак гўштлари топилди


Масжидлар, хусусий боғча ва мактаблар ҳамда ўқув марказлари фаолиятига рухсат берилади — Review.uz\nБунда ушбу муассасалар муайян санитария талабларига бўйсунишлари лозим.\nРеспублика махсус комиссиясининг қарори билан 2020 йил 15 августдан бошлаб нодавлат мактабгача таълим ташкилотлари ва мактаблар, шунингдек, ўқув курслари (марказлари) фаолиятига рухсат берилади. Бунда ушбу муассасалар муайян санитария талабларига бўйсунишлари лозим.\n2020 йил 17 августдан бошлаб диний ташкилотлар фаолиятига рухсат берилади. Бунда ҳар куни дезинфекция ишларини амалга ошириш ҳамда қатъий ижтимоий масофани сақлаш чекловларига риоя этилиши таъминланиши лозим.\nЭслатма: диний ташкилотларда жума ва шанба-якшанбалик диний хизматларни вақтинчалик амалга оширмаслик талаб этилади.


Жиззахда 10 грамм ипак қуртидан ўлкан хирмон яратадиганлар бор » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззахда 10 грамм ипак қуртидан ўлкан хирмон яратадиганлар бор\n05 июнь 2018 йил\nАйниқса, тармоққа ривожланган мамлакатлар технологияларининг кириб келиши, саноатни сифатли маҳсулот билан таъминлаш имконини бермоқда. Шу билан бирга пилланинг янги навларини яратиш ҳамда ипак толасининг сифатини халқаро стандарт талаблари даражасига олиб чиқиш, уни замонавий бозор тамойиллари асосида сотиш, қайта ишлаш жараёнини ислоҳқилиш устувор вазифалардан бири бўлмоқда.\nЖорий йилда туманимизда 35 тонна пилла етиштириш бўйича 174 та фермер хўжаликлари ва 370 нафар касаначилар билан «SILKEXPERT PROCESSING» масъулияти чекланган жамияти шаклидаги Ўзбекистон – Буюк Британия қўшма корхонаси ўртасида тўғридан-тўғри контрактация шартномалари тузилди.\nБирлашганқишлоғида яшовчи Розия Жонқобилова қарийб эллик йилдан буён пиллачилик билан шуғулланади. Бирор йил йўқки у зиммасига олган топшириқларни ортиғи билан бажармаган бўлса. Бугун етмиш бир ёшни қарши олаётган Розия Жонқобилова оёғини узатиб, неваралари даврасида қарилик гаштини суриб юрса бўларди. Аммо, онахон ҳам тинч ўтиришни ўзига эп кўрмади. Келини Шоҳсанамни ёнига олиб, 10 грамм ипак қурти олиб, бой тажрибаси асосида парваришлади. Қилинган самарали меҳнат ўз натижасини кўрсатди. Розия Жонқобилова туманда биринчи бўлиб, етиштирилган ҳосилни тарозига қўйди. Улар 10 грамм ипак қурти ҳисобига 52,5 килограмм «кумуш тола»ни қабул пунктига топширди.\nМиллий бойлигимиз бўлган пилла саноатимизни изчил ривожлантиришда алоҳида ўрин тутади. Қабул пунктида иш қизғин. Фермер хўжаликлари ва касаначи пиллачилар бирин-кетин етиштирилган ҳосилни хирмонга топширишяпти.


PepsiCo ЕЧЛнинг расмий ҳомийсига айланди\n19:31 / 10.06.2015\nАмериканинг машҳур озиқ-овқат концерни PepsiCo Европа чемпионлар Лигасининг расмий ҳомийсига айланди. Бу ҳақда компания расмий сайтида хабар тарқатилган.\nШартномага кўра, компаниянинг Pepsi, Lay's, Gatorade, Lipton, 7 UP ва Doritos каби озиқ-овқат ва ичимлик маҳсулотлари Европа чемпионлар Лигаси бўлиб ўтаётган стадионлар четидаги реклама баннерларида ва шунингдек бошқа медиа кузатувлар жойлашган ҳудудларда пайдо бўлади.\n«Бугун PepsiCo катта футболда янги даражага чиқди. Шубҳасиз, Европа чемпионлар Лигаси жуда улкан, оммабоп турнир. Ундаги ҳар бир учрашувни бир миллиарддан ошиқ одам томоша қилади. Янги ҳамкорлик иккала томон учун ҳам мисли кўрилмаган имкониятларни очади», дея гапириб ўтди компаниянинг Европа бўлими ижрочи директори Рамон Лагварта.\nТомонлар уч йиллик шартнома тузишган. Шартноманинг молиявий шартлари ошкор этилмаган.\nМаълумот ўрнида таъкидлаб ўтиш жоиз, PepsiCo озиқ-овқат концерни 22 турдаги бренд маҳсулотларини дунёнинг 200дан ортиқ мамлакатларидаги истеъмолчиларга сотиб келмоқда. 2014 PepsiCo йиллик сотув ҳажми 66 миллиард АҚШ долларидан ошиб кетганди.


«Оилада фарзанд тарбияси» - Hidoyat.uz\nАсосий саҳифа Диний-маърифий «Оилада фарзанд тарбияси»\n44 550 UZS 33 000 UZS\nКатегория: Диний-маърифий Tags: Oilada farzand tarbiyasi, tarbiya Muallif: Усмонхон Алимов Sahifa: 328 ISBN: 9789943514058\nАзалдан жамият ва турли диний таълимотларда оила муқаддас саналиб, оилавий муносабатларга алоҳида эътибор қаратилган. Оила қуриш Исломдан олдин ҳам бўлган, лекин оилада эрнинг ва аёлнинг ҳуқуқлари ва масъулиятларини том маънода Ислом дини кўрсатиб берди. Сарвари олам Муҳаммад (алайҳиссалом) аёл номини улуғлаш, унинг шаънини кўтариш, хотин-қизларнинг ҳуқуқини белгилаб беришда фақат Ислом умматигагина эмас, балки кишилик жамиятига ибрат ва намуна бўлиб келмоқдалар.\nИслом келганидан кейин ҳам аёл билан эркак тенг ҳуқуқли деб жар солган айрим тузумлар аёлларни эркаклар билан баб-баравар жисмоний меҳнат қилишга чорлаганлар. Натижада, эркак билан нафақат ҳуқуқда, балки жисмоний меҳнатда ҳам тенглаштирилган аёлларни, ҳатто ҳомиладорлик пайтида ҳам қурилиш, йўлсозлик, конларда турли оғир жисмоний ишларга мажбурлаш яқин тарихимизда оддий таомил бўлган эди.Мустақиллик йилларида мамлакатимизда она ва бола саломатлиги масалаларига муҳтарам Юртбошимиз раҳбарликларида алоҳида эътибор қаратиляпти. Соғлом бола йили давлат дастури доирасида амалга оширилаётган хайрли ишлар ҳам фикримизнинг яққол исботидир. Бу вазифа давлатимиз ички сиёсатининг бош йўналишларидан бирига айланди. Ватанимизнинг порлоқ келажагини ҳар жиҳатдан соғлом ва баркамол авлод таъмин этади. Фарзандларни эртанги куннинг муносиб эгалари ҳамда ворислари қилиб вояга етказиш ота-оналарнинг орзуси, масъулияти, бурчидир.\nЎзбекистон мусулмонлари идораси раиси, муфтий Усмонхон Алимовнинг “Оилада фарзанд тарбияси” рисолалари жамланмаси бўлган ушбу китоб ўғил-қизларимизни юксак маънавият, гўзал фазилатлар эгаси қилиб тарбиялашда ота-оналар ва устоз-мураббийларга ишончли қўлланма бўлади.\nҚуйида мазкур китобдан берилаётган ушбу парча ҳам асарнинг нақадар долзарблигини тасдиқлаб турибди:\nАХЛОҚСИЗ ФИЛЬМЛАР ВА ТОМОШАЛАР ЗАРАРИ\nXXI асрнинг қудратли тўлқини – глобаллашув ҳаётимизга шиддат билан кириб келмоқда ва ўз меваларини бермоқда. Электрон ахборот воситалари, интернет-кафелар, клублар ва бошқалар кўпайди. Катталар-ку, баҳарнав, ёш болалар ҳам ойнаи жаҳонда ҳаёсизларнинг қилиқларини кўриб, вояга етмасиданоқ бети қотиб улгуради. Бугун “ишқий” фильм томоша қилади, эртага пинҳона жойларга бориб, кино кўради. Охир-оқибат гулдек йигит, ғунчадек қиз аввал инсонийлик қиёфасидан айрилади, кейин бошқа борлиғидан. Ота-она билмайдики, анча олдин – ўн яшар ўғилчаси, тўққиз яшар қизалоғи телевизорда ҳаёсиз томоша кўрганидаёқ бу фожиалар илдиз отган. Инсоннинг маънан ожиз ва қалбан ғофил бўлиб қолишига энг катта сабаблардан бири ахлоқсиз фильм ёки томошалардир. Шаҳватни қўзғовчи ва жинсий қизиқишга тарғиб этувчи бу каби нарсалар фарзанднинг беғубор қалбини тамоман заҳарлаб қўяди. Илму маърифат сингиши лозим бўлган покиза қалбни ёввойи шаҳват ва ҳирс эгаллайди. Афсус, бу каби фаҳшга етакловчи ишлардан кимлардир бугун тирикчилик манбаи сифатида фойдаланмоқда.\nБарчамизга маълум, тадбиркорларга етарлича шароитлар яратиб берилди. Баъзи тадбиркорларнинг бу имкониятлардан оқилона фойдаланмай, яхши мақсадлар учун ташкил этилган жойларда шармсиз фильмлар намойиш этаётгани ёки турли ҳаёсиз дисклар сотилаётгани ҳам маълум бўляпти.\nБундан ташқари, ёшлар турли тадбирлар баҳонасида бир жойга йиғилиб, сунъий йўлдош узатмаси орқали ҳаёсиз фильм ва томошаларни кўраётгани қулоққа чалинади. Бу ҳам фарзандлар ахлоқи бузилишига катта таъсир кўрсатади.\n“«Оилада фарзанд тарбияси»” - биринчи бўлиб изоҳ беринг Javobni bekor qilish\nПайғамбар алайҳиссалом меросхўрлари\n46 000 UZS Саватга қўшиш


Хух-Хотода дзюдо бўйича Гран-при турнири старт олди\n24 май, 2019, 09:34 209\nХитойдаги мусобақада 43 мамлакат вакиллари иштирок этади\nБугун Хитойнинг Хух-Хото шаҳрида дзюдо бўйича Гран-при сериясига кирувчи мусобақа старт олди. Токио Олимпиадасига лицензион очколарни тақдим этадиган мазкур мусобақада иштирок этиш учун жаҳоннинг 43 мамлакатидан 298 нафар спортчи ўйхатдан ўтди.\nУлар терма жамоамиз вакиллари йўқ. Айни пайтда дзюдо бўйича Ўзбекистон терма жамоаси Тошкент вилоятидаги "Угом" дам олиш маскани ҳудудида ўқув-машғулот йиғинини олиб бормоқда. Бизга маълум бўлишича, терма жамоамизнинг асосий таркиб вакиллари август ойида бўлиб ўтадиган жаҳон чемпионатигача ҳеч қайси мусобақада иштирок этмайди ва шундай йиғинлар орқали дунё биринчилигига тайёргарликни олиб боришади.\nDzyudan xich yoq bitta oltin medal kutyapman.


Узайр — Қуръонда номи зикр етилган шахс; яҳудийлар уни Аллоҳнинг ўғли санашлари мусулмон ақидасига кўра, худди христианларнинг Исони Худонинг ўғли дейишлари каби жиноят ҳисобланади. Қуръонда бир марта еслатилган: "Ва яҳудийлар айтдилар: "Узайр - Аллоҳнинг ўғли". Ва христианлар айтдила...\nУззо — ("Қудратли аёл худо") - қад. араб маъбудаси; 5-6-а.ларда Арабистоннинг кўп ерларида, хусусан Ҳижоз, Хиро, Набатеяда У.га топинилган. Макка яқинидаги Хурад водийси Сурия ва Ироққа борадиган саллаллоҳу алайҳи ва салламдо йўлининг бошида жойлашган бўлиб У.га топинишнинг асосий маркази...\nУзлат — (араб. - чекиниш; кишилардан четлашиш; узлат етиш - ёлғизликни ихтиёр қилиш) - холи жой; танҳолик; ҳеч нимага боғланмаслик; дунёнинг хилма-хил ғавғоларидан фориғлик. Сўфийлар учун Муҳаммад (саллаллоҳу алайҳи ва саллам)нинг Ҳиро тоғида ўтказган У.даги ҳаётлари ибрат ва намуна бўлган. Тасаллал...\nУламо — (араб. - олим сўзининг кўплиги -билимдон) - ислом илоҳиётчилари ва ҳуқуқшунос (фақиҳ)лари, шунингдек, диний муассасаларга, суд (қозилик) маҳкамаларига, ўқув юртларига мутасадди бўлган барча ислом дини олимлари.\nУмавийлар — араб халифалари сулоласи (661-750). Асосчиси - маккалик йирик саллаллоҳу алайҳи ва салламдогар ва қурайшийлар зодагони Абу Суфённинг ўғли Муовия. Қурайшлар Маккадаги бадавлат қабилалардан ҳисобланган. Муовия халифа Али ибн Абу Толиб ҳокимиятини тан олишдан бош тортиб, Дамашқда ўзини хали...\nУмма — (араб., ўзбек тилида унинг "уммат" шакакли тарқалган - маълум динга еътиқод қилувчилар жамоаси) - Мадинада Муҳаммад (саллаллоҳу алайҳи ва саллам) изларидан борган ва ислом динини қабул қилган кишилар жамоаси. Шувдан Муҳаммад уммати дейилганда ана шу жамоа аъзолари тушунилади. Кейинч...\nУмра — ислом анъанасида кичик ҳаж. У. Қуръон ояти ва Пайғамбаримиз (ас) суннатлари ила собит бўлган амал. У.ни йил - ўн икки ой бажариш мумкин. У.нинг иккита фарзи бор. 1. Еҳром; 2. Каъбани тавоф қилиш. Бир киши Маккага борганда бир неча бор ўзига, отасига, онасига, яқинларига У. қилиши мумкин. Фақа...\nУрс — (синоними валима) - тўй тантанаси. -Никоҳ тўйининг босқичи бўлиб, унда никоҳ шартномаси (сига) еълон қилинади ва маҳр ёки унинг бир қисми (садақ) тўланади. У. расмий никоҳни билдиради. Бироқ, У.дан амалий жиҳатдан турмуш қурилгунча (никоҳ) анча вақт ўтиши мумкин. Чунки, турмуш қураётганлар бал...\nУсулий — имомийлар диний-ҳуқуқ тизимидаги оқимлардан бири. Унда шариат масалаларида қиёс ва ижмў асосида обрўли илоҳиётчиларнинг берган фикрларига асосланиш кенгроқ ўрин олган. Шунинг учун У. имомийлар орасида ахборийлардан кўра кенфоқ тарқалган.\nУшр — (араб. - ўндан бир) - мусулмон мамлакатларида натура шаклида (баъзан пул билан) давлат фойдасига, баъзан камбағал, етим-есирлар ҳисобига ундирилган солиқ. Ҳар йили деҳқончилик маҳсулотларидан олинган. У. олинган ер-сув "мулки ушрия" деб аталган. Турли даврларда У. шакли маҳаллий шарт...


ЎЗБЕКИСТОН МОЛИЯВИЙ-ИҚТИСОДИЙ ҚУДРАТИНИ ОШИРИШНИНГ МУҲИМ ОМИЛЛАРИ - Ўзбекистон овози газетаси\nЎЗБЕКИСТОН МОЛИЯВИЙ-ИҚТИСОДИЙ ҚУДРАТИНИ ОШИРИШНИНГ МУҲИМ ОМИЛЛАРИ\nМамлакатимиз ва халқимиз ҳаётидаги муҳим сиёсий жараён – Ўзбекистон Республикаси Президенти сайловига ҳам саноқли кунлар қолмоқда.\nЎзбекистон Республикаси Президентлигига Ўзбекистон Халқ демократик партиясидан номзод Хатамжон Кетмонов ва унинг ишончли вакиллари томонидан мамлакатимизнинг барча ҳудудларида сайловчилар билан ўтказилаётган учрашувлар самимий руҳда, фикр-мулоҳазаларга бой тарзда ўтмоқда. Учрашувларда сайловчилар Президент сайлови, унинг мамлакатимиз келгуси тараққиётидаги аҳамияти, шунингдек, номзодимизнинг Сайловолди дастурида илгари сурилган ғоялар ва ҳаётий ташаббуслар ҳақида эркин муносабат билдиришмоқда, хайрихоҳлик кўрсатишмоқда.\nАйниқса, иқтисодий ислоҳотларнинг ижтимоий самарадорлигини оширишга қаратилган қатор таклифлар сайловчилар эътиборини тортмоқда.\nДарҳақиқат, дастурнинг иқтисодий сиёсатдаги асосий устувор вазифаларга қаратилган қисмида давлатимизнинг молиявий-иқтисодий қудратини янада оширишни кучли ижтимоий сиёсат билан уйғунлаштириш, шу орқали аҳолининг, хусусан, унинг эҳтиёжманд қатламларининг турмуш даражасини яхшилашга оид муҳим масалалар ўрин олган.\nМаълумки, сўнгги йилларда кичик бизнес ва хусусий корхоналарни ҳар томонлама қўллаб-қувватлашга қаратилаётган эътибор мунтазам ошиб бормоқда. Пировардида «янги бизнесни қўллаб-қувватлаш» мезони бўйича мамлакатимиз айни пайтда жаҳонда 42-ўринни, тузилган шартномалар ижросини таъминлаш бўйича 32-ўринни, иқтисодий ночор корхоналарга нисбатан қўлланадиган банкротлик тизимининг самарадорлиги бўйича 75-ўринни эгаллаб турибди.\nЭътироф этиш жоиз, бу борадаги ислоҳотлар натижасида ялпи ички маҳсулотда кичик бизнес ва хусусий тадбиркорликнинг улуши 2000 йилдаги 31 фоиздан бугунги кунда 56,7 фоизга етди ёки 1,8 баробар ошди. Ҳозирги пайтда ушбу соҳада жами саноат маҳсулотларининг учдан бир қисми, қишлоқ хўжалиги маҳсулотларининг 98 фоизи ишлаб чиқарилмоқда. Иш билан банд жами аҳолининг 77 фоиздан ортиғи мазкур тармоқда меҳнат қилмоқда.\nАммо эришилган натижа билан чегараланмасдан, замон талаблари ҳамда ички имкониятлар асосида янгича ёндашувларни жорий этиш, шу орқали ютуқлар асосини янада мустаҳкамлаш муҳимдир.\nБу борада номзод илгари сураётган маҳаллий хомашё ва материалларни қайта ишлаш корхоналарининг ички ва ташқи бозорда рақобатбардош, юқори қўшимча қийматга эга истеъмол товарлари ишлаб чиқаришини молиявий ва иқтисодий рағбатлантириш масаласига алоҳида эътибор қаратиш зарур. Зеро, маҳаллий ишлаб чиқаришни ривожлантириш бир қатор муҳим ижтимоий-иқтисодий вазифаларнинг параллел бажарилишини таъминлайди. Хусусан, бугунги кунда доимий иш билан банд бўлмаган аҳоли сонидан келиб чиқадиган бўлсак, меҳнат ресурслари борасида муаммо мавжуд эмаслигига амин бўламиз.\nТаъкидлаш жоизки, қурилиш соҳасида яратилган 1 иш ўрни турдош соҳалардаги 8 дан 12 гача янги иш ўрнини яратиш имконини бериши билан, айниқса, аҳамиятлидир.\n2015 йилда мамлакатимизда қурилиш-монтаж ишлари ҳажми салкам 18 фоизга ошди. Бугун биз босиб ўтган, олдимизда турган улкан ва масъулиятли йўлга боқиб, ишонч билан айтиш мумкинки, айнан қурилиш соҳаси истиқболда миллий иқтисодиётимизнинг муҳим бўғинига айланиб боради. Зотан, қурилиш соҳасининг ривожланиши қурилиш материаллари тайёрлаш ҳамда бу борада хизмат кўрсатиш саноатининг ривожланишини ўзида акс эттиради. Жаҳон миқёсида ҳам сўнгги йилларда мазкур соҳаларда тадрижий ривожланиш кузатилмоқда.\nДемак, ўсиб бораётган талабдан келиб чиқиб, халқаро миқёсда рақобатлаша олиш имконини берувчи миллий қурилиш соҳасини ривожлантириш вазифаси истиқболдаги иқтисодий барқарорликни таъминлаш омилидир.\nБундан ташқари, иқтисодиётнинг жадал ривожланиши ва янги иш ўринлари яратишнинг муҳим омили сифатида қурилиш соҳасини модернизация қилиш, қурилиш ташкилотларини кенг ривожлантириш, замон талабига жавоб берадиган мутахассислар тайёрлаш, техник воситалар билан таъминланиши айни йўналишдаги ислоҳотлар учун илгари сурилаётган ғоялар, мақсад ва вазифалар моҳиятини ташкил этади.\nБу борада номзод қурилиш ташкилотларининг моддий-техник таъминотини яхшилаш, соҳага янги технологияларни жорий қилиш, малакали мутахассисларни ёллашга имконият берувчи шароитлар яратиш мақсадида солиқ юкини камайтириш таклифини илгари сурмоқда.\nАлбатта, мазкур вазифаларни бажариш мустаҳкам молиявий асосларни назарда тутади. Шундан келиб чиққан ҳолда, бир қанча ечимлар борасида ҳам ўрганишлар олиб борилди. Шунга кўра, қурилиш соҳасида ҳам кичик ва (истиқболда) ўрта корхоналарни имтиёзли кредитлаш тизимини ўзида акс эттирувчи чора-тадбирлар дастури яратилиши зарур. Зеро, соҳа ходимларининг катта қисми айнан мана шундай корхоналар ҳиссасига тўғри келади. Бундай корхоналарнинг ўзаро соғлом рақобати ҳам ривожланишнинг муҳим асосини яратади. Қолаверса, айрим давлатлар тажрибаси кўрсатиб турибдики, давлат фақатгина йирик корхоналарни қўллаб-қувватлаш йўлидан бориши ҳар доим ҳам ижобий натижага олиб келавермайди.\nҚурилиш ташкилотларининг ривожланишига тўсиқ бўлувчи яна бир муҳим жиҳат қурилиш материалларининг юқори нархларидир. Бу кўпроқ маҳсулотлар тўлиқ ёки уларнинг хомашёлари импорт қилиниши билан боғлиқ. Бундан англашиладики, маҳсулот тайёрлашда рақобатбардошлик уларга қўйиладиган энг юқори талабга айланмоғи лозим.\nШу ўринда алоҳида қайд этиш жоизки, қурилиш соҳасининг ривожланиши бошқа йўналишдаги ислоҳотларда ҳам муҳим роль ўйнайди. Хусусан, қурилиш-монтаж ишларини бажариш, янги ишлаб чиқариш объектлари фаолиятини йўлга қўйиш, уларни реконструкция қилиш, моддий-техник базани замонавий талаблар асосида қайта кўриб чиқиш, янги иншоотларни қуриш ёки мавжудларининг имкониятларини кенгайтириш бевосита қурилиш соҳасининг вазифаларидир. Бу иқтисодий тараққиётда ҳам ўз натижасини бермай қолмайди.\nДастурда белгиланган яна бир муҳим вазифа собиқ тузум давридан буён фойдаланиб келинаётган эскирган қурилиш стандартлари, норма ва қоидалари ўрнига бутун дунёда амал қилиб келинаётган еврокодлар тизимига ўтишдан иборат.\nБу таклиф бир неча омиллар билан асосланади. Жумладан, мавжуд миллий стандартлар замон талаблари асосида ривожланиши, умуман, соҳа ривожига асос бўлади. Иккинчидан, айни пайтда еврокод нормалари ва қоидасини ўзлаштирмасдан туриб, қурилиш соҳасининг жаҳон миқёсидаги рақобатбардошлигини таъминлаб бўлмайди.\nАлбатта, мавжуд тажриба ва усулларни бир вақтнинг ўзида бартараф қилиб, еврокод тизимини жорий этиш назарда тутилмаган. Зеро, бу билан боғлиқ қатор вазифалар босқичма-босқич ҳал этилиши лозим.\nБиринчидан, соҳага оид норматив-ҳуқуқий базани еврокод стандартлари асосида қайта кўриб чиқиш лозим. Бунинг учун миллий қонунчилик нормалари тўлиқ таҳлил қилинади ва муҳимлилигига кўра сараланади. Бу орқали қандай бандлар ёки тўлиқ қонун ҳужжатларига ўзгартиш киритиш ёхуд янги қонун лойиҳаларини ишлаб чиқиш борасида ягона тўхтамга келиш мумкин бўлади. Еврокод тизимига ўтган мамлакатлар тажрибаси шуни кўрсатадики, мазкур жараён параллел ёки босқичма-босқич равишда амалга оширилади.\nИккинчидан, техник қайта жиҳозланиш масаласи эътибордан четда қолмаслиги зарур. Зеро, шу орқали техник барқарорлик ва замонавий талабларга мослашиш имконияти яратилади.\nУчинчидан, мазкур соҳада янги мутахассислар оқими вужудга келадики, ўз вақтида айнан замонавий билимлар ва ёндашув соҳа ривожининг кафолатига айланади. Таъкидлаш зарурки, айни йўналишга эътиборни халқона тилда айтганда «бугундан қўймай» бошлаш зарур. Зеро, еврокод стандартлари юқори тезликдаги темирйўл, автомагистрал қуриш, энергия тежовчи ва бу билан самарадорликни оширишни таъминлаш мумкин бўлган соҳаларга тезкорлик билан жорий қилиниши лозим.\nШу боисдан дастурда айнан қурилиш соҳаси ривожланиши истиқболларига мувофиқ етарли даражада малакали мутахассисларни тайёрлашга эътибор қаратиш, мутахассисларнинг хорижий давлатларда малака оширишларини тизимли йўлга қўйиш масалалари илгари сурилмоқда.\nМазкур вазифалар ўз вақтида ва самарали ҳал этилиши натижасида дастурдаги бошқа қатор ташаббуслар амалга ошиши, жумладан, қишлоқ жойларда кам таъминланган, кўп болали оилалар уй-жой билан таъминланиши учун қулай шароитлар яратилади.\nХулоса қилиб айтганда, Хатамжон Кетмоновнинг Сайловолди дастурида белгиланган вазифалар рўёбга чиқиши аҳолининг турмуш фаровонлиги юксалиши, ижтимоий-маиший шарт-шароитлар яхшиланиши ҳамда сифат жиҳатдан янги босқичга кўтарилишига хизмат қилади.


Дунёнинг энг бадавлат 100 одами "камбағалликка барҳам бера олади" - BBC Uzbek - Dunyo\nДунёнинг энг бадавлат 100 одами "камбағалликка барҳам бера олади"\nСўнгги янгиланиш 20 январ 2013 - 14:40 GMT\nOxfamнинг фикрича, ҳозирги иқтисодий тизим "бутун инсониятнинг манфаатлари учун ишлаши керак".\nБританиянинг Oxfam хайрия ташкилоти маълумотларига биноан, Ер юзидаги бадавлат 100 кишининг ўтган йилдаги даромадлари дунёда камбағалчиликни бутунлай тугатишга қодир бўлиши мумкин.\nТашкилотнинг ҳисоблашича, жаҳондаги ёрдамга муҳтож қатлам орасидаги камбағалликни батамом тугатиш учун даромади энг юқори 100 та жуда бой кишилар ўтган йилда эришган даромадининг атиги 25 фоизи етар экан.\nOxfamга кўра, энг юқори юзталикка кирувчи бойларнинг 2012 йилда эришган соф даромадлари 240 миллиард долларга етган.\nАҳолининг камбағал қатлами бир кунда одам бошига бор-йўғи 1,25 доллар топади.\nАйни пайтда, аҳолининг камбағал қатлами бир кунда одам бошига бор-йўғи 1,25 доллар топади, деб таъкидлайди Oxfam.\nКейинги ҳафтада Давосда очилиши кутилаётган Бутунжаҳон иқтисодий форуми олдидан Oxfam хайрия ташкилоти дунёнинг йирик давлат ва тижорат раҳбарларини камбағаллик ва тенгсизликка қарши курашга чақиради.\nТашкилотнинг маълумотларига қараганда, охирги 20 йилда Ер Юзининг 1 фоиз бадавлат аҳолисининг даромадлари 60 фоизга ошган.\nOxfamнинг "Тенгсизликнинг қиймати: ишониб бўлмас даражада кўп маблағ ва ҳаддан зиёд юқори даромадлар бизнинг ҳаммамизга қандай зарар қилади" сарлавҳали ҳисоботида ҳозирги глобал иқтисодий тизимни шундай ислоҳ қилиш лозимки, " у бутун инсониятнинг манфаатлари учун хизмат қила олсин" дейилади.\n2012 йилнинг энг-энг бойлари\nForbes журнали дунёнинг энг бой миллиардерларининг рўйхатини эълон қилган.\nРўйхатда олдинги йилларга нисбатан бойларнинг даромадида фарқ бўлса ҳам, дастлабки уч етакчи бойнинг ўрни ўзгармай қолган.\nЖурналга кўра, Ер юзининг 2012 йилдаги энг бой одами мексикалик магнат- 69 миллиард бойликка эга Карлос Слим Элу экан.\nИккинчи ўринда Карлос Слимдан саккиз миллиардга "камбағал" Бил Гейтс бўлиб, унинг бойлиги 61 миллиард, деб келтирилади.\n44 миллиард маблағга эга Уоренн Баффет дунёдаги учинчи йирик миллиардер ҳисобланади.\nАлишер Усмонов-Британиянинг олтинчи энг бой одами\nBloomberg: Алишер Усмонов Россияда бойларнинг бойи


Инвестициялар жалб қилишда Қозоғистон тажрибаси. Фарқлар ва ўхшаш жиҳатлар\n08:00 / 03.09.2019\nМустақиллик айёми арафасида бир гуруҳ журналистлар қўшни Қозоғистон пойтахти Нур-Султон шаҳрида махсус пресс-турда бўлиб қайтди. «Остона Халқаро молия биржаси» ташаббуси билан уюштирилган бу тадбир доирасида «Остона» Халқаро молия маркази қошидаги хорижликларга хизмат қилиш марказида ҳам бўлдик.\nИнвестициялар жалб қилиш ҳар бир давлатнинг, айниқса ривожланаётган мамлакатларнинг энг муҳим масалаларидан бири ҳисобланади. Сўнгги йилларда Ўзбекистонда бу масалани шахсан давлат раҳбарининг ўзи назорат қилаётгани ҳам, ҳар бир вилоятда бу борада алоҳида гуруҳлар иш олиб бораётгани ҳам бежиз эмас.\nПресс-тур доирасида биз билан учрашган «Остона» Халқаро молия маркази раҳбари Қайрат Келимбетов сўнгги 20 йилда Қозоғистон 300 млрд доллардан кўпроқ инвестиция жалб қилгани, бу Марказий Осиёдаги умумий инвестицияларнинг 70 фоизига тенглигини билдирган эди.\nХўш, Қозоғистон ким ёки ниманинг эвазига бундай кўрсаткичларга эришган?\nАлбатта, табиий бойликлар кўпчиликни ўзига оҳанрабодай тортади. Аммо дунёда табиий бойликлар Қозоғистонданда кўп давлатлар ҳам бисёр, лекин уларнинг бу борадаги натижалари камтаргина. Шунга қарамай жаноб Калимбетов сармояларнинг фақат нефтгаз соҳасида чекланиши энди қониқтирмаслиги, бу борада ҳар томонлама иш олиб борилаётганини маълум қилганди.\nАйтиш мумкинки, эришилган натижаларнинг оддий сабаблари чинданда ўрганишга арзийди. Биз ташриф буюрган «Остона» Халқаро молия маркази қошидаги хорижликларга хизмат қилиш маркази раҳбари Ўлжас Букенов ўз фаолияти ҳақида сўзлаб берди.\n– Марказимиз хориждан ташриф буюрган дипломатик соҳа вакиллари, инвесторлар ва тадбиркорларга хизмат кўрсатади. Хизматларимиз мутлақо бепул, агар меҳмон давлат божи талаб қилинадиган хизматдан фойдаланишни истаса, фақат ўша божнигина тўлайди. Биз инвесторлар кириб келиши билан уларнинг мослашуви бўйича барча масалаларда ёрдам кўрсатамиз.\nАввало уларга малакали ҳуқуқшуносларни таклиф қиламиз ва ўзлари қизиқаётган соҳа бўйича маҳаллий қонунчиликни атрофлича тушунтирамиз, кимларга мурожаат қилиш борасида ўз тавсияларимизни берамиз. Марказимизда нотариус, касса, ҳужжатларни таржима қилиш хизмати ҳам мавжуд, шу ернинг ўзида меҳмон барча ҳужжатларга эга бўлиши мумкин. Алоҳида компьютер хоналари, узлуксиз интернет тизими ҳам улар учун бепул хизмат кўрсатади.\nБиз нафақат иш юзасидан, балки маиший масалаларда ҳам кўмак берамиз. Дейлик, инвесторга ижара учун уй ёки офис керак – ўз ҳамкорларимизни тавсия қиламиз, улар ўрганиб, ўзларига маъқулини танлашади. Ёки фарзандларини мактабга жойлаштириш, тиббий хизмат (хусусан аёллар учун алоҳида ёндашувни талаб қилувчи хизматлар), автомобилларни расмийлаштириш, уларга техник хизматлар, ҳатто уй ҳайвонларига ветеринар хизматларгача тавсиялар берамиз. Шу билан бирга, биз тавсия қилган ҳамкорлар меҳмонларга қандай хизмат кўрсатгани, уларнинг қониқиши қай даражадалигини ҳам кузатиб борамиз. Агар сифатсиз хизмат кўрсатилса, асоссиз баланд нархлар таклиф қилинса, улар ҳамкорларимиз сафидан ўчирилади. Энг муҳими, меҳмон бизнинг тавсияларимиз асосида хизмат кўрсатувчини ўзи танлайди.\nҲозир янги лойиҳа устида ишлаяпмиз. Дипломатлар ёки инвесторларнинг аёллари (ёки эрлари) маҳаллий шароитга мослашуви учун уларга мос иш қидириш, бандлигини таъминлаш режамизда бор, – деди Ў. Букенов.\nКўриниб турибдики, инвесторни жалб қилишда майда жиҳатларнинг ўзи йўқлиги ҳақида қардошларимиз жуда яхши ўйлаб кўришган. Бу эса ўзлаштирса, ўрганса арзийдиган масала.\nАброр Зоҳидов, Тошкент-Нурсултон-Тошкент\nЮнон-рум курашчилари ЖЧда битта ҳам олтин олмасдан иккинчи бўлишди. Иккитадан олтин олган японлар ва грузинлар қандай қилиб ортда қолдирилди?\nНур-Султонда эркин кураш баҳслари бошланмоқда. Бугун Ўзбекистон аёллар курашида илк медални олиши мумкин\n19:26 / 18.09.2019\nҚозоғистон ташқи ишлар вазири ўзгарди


22 май 2022, Тошкент вақти: 02:52\nТаҳлилчилар Пекин ва Теҳрон ўртасидаги ўзаро манфаатли ҳамкорлик кейинги пайтларда анча сусайганини қайд этадилар.\nЭроннинг ядровий дастури бўйича махсус музокарачиси Саид Жалилий 1 апрел куни Хитой пойтахтига сафар қилди.\nСаид Жалилийнинг Пекинга ташрифи арафасида ядровий дастуридан воз кечмаётгани учун Эронга қарши БМТнинг янги санкцияларини жорий этиш тарафдори бўлган Ғарб давлатларига Хитой қўшилиши мумкинлиги тўғрисида ишоралар пайдо бўлган эди.\nПекинга етиб бориши биланоқ Эрон вакили Теҳрон-Пекин муносабатларини Эрон муҳим деб билиши тўғрисида гапирди. Сафаридан кўзланган мақсадларга у тўхталмади.\nАйни пайтда Ню Йоркдан олинган хабарларга қараганда, Пекин санкциялар жорий этилишига қаршилигини тўхтатмоқчи.\nАҚШнинг БМТдаги вакили Сюзан Райснинг CNN каналига айтишича, Хитой БМТ Хавфсизлик кенгашининг доимий аъзолари ва Германия билан Эронга қарши санкцияларни муҳокама қилиш учун музокараларни бошлашга тайёрлигини билдирган.\nШу муносабат билан АҚШ Давлат котиби Ҳиллари Клинтон Хитойнинг сўзлашувларга тайёрлиги санкцияларни тайёрлаш суръатини оширади, деган фикрни билдирди.\nҒарб давлатлари Эроннинг ядровий дастуридан асл мақсад ядровий қурол яратишдир, деган фикрда. Бироқ Теҳрон бу гапларни инкор этиб келмоқда.\nЭронга қарши шу кунда ҳам БМТ жорий этган санкциялар мавжуд. Бироқ Россия ва Хитой, айниқса Пекин санкцияларнинг кучайтирилишига қарши чиқиб келаётган эди.\nБироқ, афтидан, Теҳроннинг қайсарлигидан чарчаган Москва санкциялар масаласини муҳокама қилмоқчи. Гап Пекинда қолган эди. Агар Сюзан Райснинг айтганлари рост бўлса, демак, Хитой ҳам кўпчиликка қўшиладиган бўлиб турибди.\nХитой ташқи ишлар вазирлиги матбуот котиби Қин Жанг кеча Пекинда ўтказилган брифингда сўзлар экан, Хитой раҳбарияти мазкур масала юзасидан "мутаносиб ечим" излаётганини айтди. Лекин у "мутаносиб ечим" санкциялар эканлигини айтгани йўқ.\n- Хитой Эроннинг ядровий дастуридан ўта ташвишда. Биз бу масалада олға силжиш мақсадида барча дипломатик ва мутаносиб ечимларни топиш учун барча манфаатдор томонлар билан мулоқотларни давом эттирмоқдамиз, деди Қин Жинг.\nГонконглик социолог олим, профессор Жозеф Ченг санкцияларга қўшилиш-қўшилмаслик масаласида Хитой дуч келиб турган муаммони қуйидагича тушунтиради:\n- Бир томондан, Хитой дунё миқёсидаги йирик, масъулиятни ҳис қиладиган давлат сифатида кўринмоқчи. Бироқ, айни пайтда, Хитойнинг Эронда нефт билан боғлиқ ўз манфаатлари бор. Эрон нефти Хитой нефт импортининг 10 фоизини ташкил қилади.\nПекиннинг Теҳронга қарши санкциялар тарафдорлари сафига қўшилиши мумкинлигига ишора қилувчи яна бир жиҳат Хитойнинг Эрондан нефт экспортини сезиларли равишда камайтираётгани ҳамдир.\nЎтган йили Эрон Хитойнинг бу соҳадаги энг йирик ҳамкорларидан бири эди. Бироқ жорий йилнинг дастлабки икки ойида 2009 йилнинг шу давридагига нисбатан Эрондан Хитойга нефт импорти тахминан 37 фоизга камайиб кетди.


Афғонистон: Толибон исёнчилари АҚШ консуллигига ҳужум қилишди - BBC Uzbek - Dunyo\nАфғонистон: Толибон исёнчилари АҚШ консуллигига ҳужум қилишди\nСўнгги янгиланиш 13 сентябр 2013 - 08:20 GMT\nҲужум АҚШ консуллиги дарвозаси ўнгида юз берган кучли портлаш билан бошланган\nАҚШ ва Афғон кучлари Толибон исёнчиларининг ғарбий Ҳирот шаҳридаги АҚШ консуллигига қилган ҳужумини бартараф этганлар.\nЭрта тонгда амалга оширилган ҳужумда икки афғон полициячиси, бир хавфсизлик ходими ва тўрт ҳужумчи ҳалок бўлган.\nАҚШ консуллиги ходимларига зиён етмаганини айтган.\nТолибон ҳужум учун масъулиятни ўз зиммасига олган.\nКонсуллик дарвозлари ўнгида юз берган кучли портлаш ортидан консулликка яқин биноларда отишмалар бошланган.\nХорижий кучлар 2014 йилда Афғонистондан чиқиб кетишини эълон қилган эса-да, уларга қарши исёнчилар ҳужумлари мунтазам юз бериб туради.\nҲиротда содир этилган ҳужумда 17 нафар оддий фуқаро, жумладан аёллар ва болалар жароҳат олган.\nЭрон чегараларига яқин жойлашган Ҳирот охирги йилларда нисбатан тинч шаҳар ҳисобланарди.\nҲиротдаги АҚШ консуллиги авваллари тўрт юлдузли меҳмонхона жойлашган бинода тўрт йил муқаддам очилган эди.\nКобулдаги Би-би-си мухбири Дэвид Лойннинг айтишича, бу ҳужум Толибларнинг Афғонистонда тинчликни издан чиқаришга қодир эканлигини кўрсатади.


Samsung Galaxy S22 Ultra GeekBench'да тестдан ўтди - Terabayt.Uz\nНиҳоят Galaxy S22 Ultra ҳам GeekBench'да тест топширди. Синовдаги қурилма Exynos 2200 ҳамда 8ГБ тезкор хотирага эга эди.\nТест натижаларига кўра, смартфон бир ядроли тестда 691 балл, кўп ядроли тестда эса 3167 баллни қўлга киритди. Бу Tensor ҳамда Snapdragon 888 чипларининг қайд этган натижалари билан ўхшаш бўлса, A15 Bionic чипининг натижасидан пастроқ ҳисобланади.\nБенчмаркда синовдан ўтган қурилманинг модель рақами SM-S908B бўлиб, катта эҳтимол билан бу S22 Ultra бўлиши мумкин. Аввалроқ SM-S906B модель рақамига эга бўлган Galaxy S22+ ҳам GeekBench'да тестдан ўтганди.\nGalaxy S22 cерияси 8 февраль санасида тақдим этилади. Серия учта смартфондан ташкил топган бўлиб, S22 қурилмаси 6.06 дюймли FHD+ дисплейи, S22+ эса 6.55 дюймли FHD+ дисплей билан жиҳозланади. Cериядаги энг катта смартфон Galaxy S22 Ultra бўлиб, унинг дисплей ҳажми 6.81 дюймли ташкил қилади.\nКамера ҳақида маълумот берадиган бўлсак, Galaxy S22 ҳамда S22+ смартфонлари 50МП асосий камера, 12МП ультракенг камера, 10МП 3х зум камера ҳамда 10МП селфи камерага эга бўлади.\nGalaxy S22 Ultra эса 108МП асосий камера, 12МП ультракенг камера, иккита 3х ҳамда 10х зумни қўллаб-қувватловчи телефото камера ҳамда 40МП селфи камера билан жиҳозланади.


ЎзА - Огаҳий Мунисга ким бўлган?\nОгаҳий Мунисга ким бўлган?\nМуҳаммад Ризо Огаҳий таваллудининг 210 йиллигига\nXIX асрда ўзбек мумтоз адабиётида икки йирик дарға – Шермуҳаммад Мунис мироб (1778-1829) ва Муҳаммадризо Огаҳий мироб (1809-1874) яшаб ижод этган. Хўш, улар қандай муҳитда шаклланган, бир-бирига қандай қариндош бўлган?\nXIX асрда Бухорода манғитлар, Қўқонда минглар ва Хивада қўнғиротлар сулоласи ҳокимиятни қонунийлаштириш учун мусулмон сулолаларда кенг қўлланилган усул – тарихнависликка мурожаат қилганди.\nҚўнғиротлар сулоласи бошқа икки хонликдан фарқли ўлароқ, тарихнависликни чиғатой ёхуд Ўрта Осиё туркий тилида ёзишни маъқул кўрди. Бу ишга биринчи бўлиб хон унвонини расман олган Элтузархон (1804-1806) Шермуҳаммад Мунис миробни танлади. Мунис Авазбий миробнинг ўғли бўлиб, сарой муҳитида тарбияланганди. Унинг таълимига отаси катта эътибор қаратиб, замонасининг машҳур уламоларига шогирдликка беради. Қўнғиротлар сулоласининг тамалтоши бўлган “Фирдавс ал-иқбол” асари Муниснинг ташриф қоғози бўлди. Бу асар анъанавий мусулмон тарихнавислик услубида ёзилганди. Одам ато тарихидан бошланиб, Муҳаммадраҳимхон I (1806-1825) даврининг 8 йиллигини қамраб олди.\nМунис саройда расман мироб лавозимида ишлашига қарамасдан, адабий кечалар ташкилотчиси эди. Сарой атрофига ўткир қалам соҳиблари тўпланиб, баҳс-мунозара, адабий мушоиралар ўтказган. Иқтидорли шоирнинг назм ва насрда қалам тебратиши ва туркийгўй шоир Алишер Навоий услубини қўллаши қўнғирот хонларига маъқул келган. У ёш бўлишига қарамасдан, тарих саҳнасига янги келган ва чингизий бўлмаган бешинчи хоразмшоҳлар сулоласини қонунийлаштириб бериши керак эди. Хива тарихнависи Муҳаммадюсуф Баёний (1858–1923) таъкидлаганидек, Элтузархон фармони билан ёзилган Хива хонлари тарихида Мунис турли ибора, бадиий восита ва мажозийлик кабиларни катта маҳорат ва назокат билан қўллаган. Натижада асарни ўқиган китобхонлар бадиий ифодавийлик гўзаллигидан ҳайратланган.\nМунис жуда истеъдодли, кенг қамровли билим эгаси бўлган, хонлар эса буни қадрлаган. 1829 йили Мунис вабо туфайли вафот этган. “Тазкирайи шуаро” асари муаллифи Ҳасанмурод Лаффасийнинг ёзишича, бу Хуросонга навбатдаги юриш вақтида рўй берган. Оллоқулихон (1825–1842) буйруғи билан марҳумнинг жасади Хивага келтирилган. Лаффасийнинг таъкидлашича, Оллоқулихон Муниснинг тўсатдан рўй берган ўлимидан қаттиқ изтиробга тушган. Афтидан у Мунисни жуда эъзозлаган. Анъанага кўра, саройдаги мансаб авлоддан- авлодга эркаклар томонидан ўтган. Муниснинг меросхўри йўқ эди. Хон жияни Огаҳийни ягона номзод сифатида мироблик лавозимига тайинлаган.\nМуҳаммадризо ибн Эрниёзбек Хива хонлигида расмий мироб лавозимига эга бўлган. У кўпроқ Огаҳий тахаллусли шоир, таржимон ва тарихнавис сифатида танилган. Шарқ ёзма адабиёти анъанасига мувофиқ, шоирлар таржима ҳолини қисман девонлари дебочасида келтирган. “Таъвиз ал-ошиқин” (Ошиқлар тумори) девони ҳам шундай дебочага эга. У Саййид Мухаммадхон ҳукмронлиги даврида, унинг шогирди, тахт вориси Муҳаммад Раҳим II – Феруз (1864–1910) фармонига кўра тузилган.\nДевон 1872–1873 йилларда тартибланган. 810 та форсий ва 18 000 мисра туркий шеърдан таркиб топган. Огаҳий таржимаи ҳолига оид маълумотлар девон дебочаси доираси билан чекланмади. Шоир ҳаётига оид қизиқарли баён унинг тарихий ва таржима асарларида ҳам мавжуд.\nОгаҳий туғилган аниқ санани Муниc маълум қилди: у 1224 ҳижрий йил зулқаъда ойининг 10 куни /милодий 1809 йил, 16 декабрда, шанба куни туғилди. Отаси Эрниёзбек Шермуҳаммад Муниснинг қариндоши бўлган. Мунис “Фирдавс ал-иқбол” асарида Эрниёзбекни ука (ини) деб атаган. Бироқ Хоразмда ини сўзи ҳар доим ҳам ука – кичик биродар маъносини англатавермайди. Умумий маънода амакивача ёки тоғавача қариндошларга ҳам ини сўзи ишлатилади.\nФанда Мунис ва Огаҳийнинг қариндошлик риштасига доир икки хил тахмин мавжуд. Биринчисига кўра, Мунис Огаҳийнинг онаси тарафидан қариндош, яъни тоғаси бўлган. Бошқа олимлар, Шермуҳаммад Мунис ва Эрниёзбек ака-ука бўлган деган тахминни илгари суради. М.Йўлдошев уларни амакиваччалар деб атайди. Сўзининг исботи сифатида, Муҳаммадюсуф Баёнийнинг Хоразм тарихи қўлёзмасидан иқтибос келтиради. Аммо М.Йулдашев келтирган маълумотни қўлёзмадан топмадик.\nОгаҳий туғилган қишлоқ – Қиётда қариндоши Тоҳир Худойназаров 1941–2018 йилларда яшаб ўтган. Унинг таъкидлашича, Мунис шоирнинг она томонидан тоғаси бўлган. Тоҳир Худойназаров 1941 йили туғилган, Хоразм вилояти, Қиёт қишлоғида яшаган. Унинг оғзаки маълумотига кўра, Эрниёзбек ва Аваз мироб туғишган ака-ука бўлган. Жиянбий мироб уларнинг отаси бўлган. Аваз миробнинг ўғли – Мунис Огаҳийнинг тоғаси бўлган. Информаторнинг таъкидлашича, у Огаҳийдан кейинги бешинчи авлоддир. Онаси Раҳима (1905-1989) Машариб миробнинг (1867-1954) қизи бўлган. Машариб мироб эса Огаҳийнинг укаси бўлган (Бу маълумотни муаллиф 2015 йил 24 апрелда ёзиб олган). Қиёт қишлоғида жойлашган Огаҳий уй-музейидаги шажара (оғзаки маълумот асосида) кўп жиҳатдан қўлёзмалардаги саналарга тўғри келмайдиган рақамларга эга.\nХоразмга илмий сафар мобайнида ахборот тўплаш жараёнида қўлёзмаларда қайд фактларни оғзаки тарих билан солиштириб, таҳлил қилдик. Улардаги тавофутни 3-тоифадаги бошқа манбалардан излаб кўрдик. Бундай манбалардан бири “Тазкира-йи шуаро” асаридир. Китоб Хива хонлигида яшаган шоирларнинг ҳаёти ва ижодига бағишланган. Муаллиф Ҳасанмурод Лаффасий (1880–1949) Огаҳийни Муниснинг жияни (амакизодаси) деб атайди. Қизиқ тарафи, асарнинг кейинроқ кўчирилган нусхаларида амакизода ўрнига амаки сўзи ёзилган, зода қўшимчаси Мунис ва Огаҳийнинг ижодларини ўрганган тадқиқотчиларни чалкашликларга олиб келган. Юқоридаги баёнлардан келиб чиқиб, Огаҳий икки йўналишда Мунисга қариндош бўлган, деб айтишимиз мумкин: отаси тарафдан жиян (амакизода), она томонидан тоғаси (Хоразм лаҳжасида дойи). Афсуски, мавжуд адабиётлардан Эрниёзбек отаси исмини топа олмадик. Бу ўтмишнинг икки таниқли шахси қариндошлик даражасига оид барча келишмовчиликларни ҳал қилишга ёрдам берган бўларди. Марказий Осиё бўйича йирик тадқиқотчи Юрий Брегель негадир Эрниёзбекни Эшимбий миробнинг ўғли деб атайди. Ҳақиқатан ҳам шундай бўлса, Мунис Эрниёзбекни ини (ука) деб атай олмасди. Чунки Эшимбий мироб 1727 – 1735 йиллар орасида вафот этган, Мунис бу муддатдан кейин – 1778 йили дунёга келган.\nАфтидан, Огаҳийнинг отаси саройда бирор мансабга эга бўлмаган. Сабаби, унинг исми хонлик тарихий асарларида учрамайди. Эрниёзбек Огаҳийнинг ёшлигидаёқ ҳаётдан кўз юмган. Кейинчалик Огаҳий тоғаси қўлида тарбияланган. Мунис ва Огаҳийнинг умумий аждодлари Аваз мироб вафоти муносабати (1800 йил 7 сентябрь) билан “Фирдавс ал-иқбол” асарида ёдга олинган.\nМунис ва Огаҳий аждодлари ўзбекларнинг юз уруғидан бўлиб, улар наслдан-наслга саройда мироб лавозмида фаолият юритган. Сўнгги вақтгача илмий доираларда Хоразмда мироб мартабасини эгаллаган шахс хонликдаги суғориш ишлари учун жавобгар бўлган, деган қараш мавжуд эди. Бироқ Хоразм манбалари бўйича мутахассис Н.Тошевнинг аниқлашича, Хиванинг тарихий хронологияларида мироб атамаси кўпинча ҳарбий иш ва кампаниялар муносабати билан тилга олинган. Аммо биз учун муҳими – Мунис ва Огаҳий номларининг ҳарбий юришларда эмас, хонлик маданий ҳаётига оид ўринларда тез-тез тилга олиниши. Қўнғирот хонлари уларни қудратли қалам соҳиби ва моҳир таржимон сифатида тарихнавислик ишига жалб этан. Огаҳийнинг ёзишича, унга ижодий иш билан машғул бўлиш, олиму шоирлар даврасида юриш ҳарбий ишларга жалб қилинишдан афзалроқ ва қизиқроқ бўлган.\nКўриниб турганидек, информаторлар билдирган фикрлар ва автобиографик маълумотга суяниб, Огаҳийнинг шажарасини қайта тиклаш лозим.\nЎзбекистон Республикаси Фанлар академияси кичик илмий ходими.\nШоири донойи давронинг керакмасму са


Эҳ, сиз эркак-«эркаклар» ёхуд унутилаётган қадриятлар ҳақида ўйлар – Jurnalist\nЭҳ, сиз эркак-«эркаклар» ёхуд унутилаётган қадриятлар ҳақида ўйлар\nR S2019-09-16T07:36:18+00:0016 Sentabr, 2019|Ҳафта мақоласи|\nКейинги пайтларда ижтимоий тармоқларда дабдабали тўйлар, кимўзарга қилинган пулсочарлик мусобақалари, ўз тўйида ахлоқнинг ҳар қандай қоидасини унутаётган келин-куёвларга кўзимиз тушмоқда.\nКимдир отарчилар бошидан сочаётган пулларини кўз-кўзласа, кимдир тўйга қадар ўз жуфти билан нималар қилиб улгурганини намойиш этувчи «love story»ларга миллионларини тикмоқда. Қанчалар аччиқ бўлмасин, тан олиб айтишимиз керакки, «мен сендан камми» қабилидаги ҳою-ҳавасларга ўчлигимиз юртимизда тўй бизнесининг ривожланишига замин яратмоқда.\nБирни кўриб фикр қил, дейди доно халқимиз. Водийнинг айрим ҳудудларида тўй базми аввалида келинсалом бажо келтирилади. Келиннинг илк саломига куёвнинг узоқ-яқин қариндошлари пул бериб, миннатдорлик изҳор этади. Бу ҳолатни чақалоқни илк бора кўрганда берилажак суюнчи – кўрманага қиёслашади. Аёлларнинг одати бўлгани учунми, кўз ўрганиб қолган экан бу ҳолатга. Аммо ижтимоий тармоқда келиннинг яқинларига эгилиб-букилиб салом қилаётган куёвни кўриб, ҳайратдан ёқа ушладим. Эсиз, йигит деган ном, эсиз, эркаклик шарафи. Арзимаган пул-у латта-путта учун келиннинг хеш-у ақраболарига аёллардек тавозеъ билан салом қилса-я?!\nҲаммасини келин тараф қилиши керак!\nУшбу қоидани аёллар ўйлаб топганига шубҳа йўқ. Аммо куёв бўлмиш хотини қилиб келган сарпони кияди, унинг идиш-товоғида овқат еб, у келтирган диванда баҳузур оёқ узатади.\nИжтимоий тармоқларда кенг тарқалган – тўйдан олдин унаштирувини бекор қилган куёвнинг гаплари ёдингиздами: «Ўртоқларимга турецкий сарпо қилишган. Менга қаердаги Ғиждувоннинг нарсаларини олиб келишибди. Мени бундай шарманда қиладиган хотиннинг кераги йўқ!»\nТанишларимдан бири ҳикоя қилади: «қизимни пойтахтга узатдик. Куёвнинг ота-онаси ўзимиз билан бир жойдан. Аммо аёл қудамизнинг кибр-ҳавоси анчагина баланд экан. Бошида ҳамма одат ўзимизнинг фарғонача бўлади, деди. Биз ҳам ишонибмиз. Ҳайитда ота-онанг назари паст одамлар экан, қўшнилар олдида обрўим бир пул бўлди, лоақал 20 та тоғора қилмади, дея қизимни ҳайдаб юборди. Куёвни чақиртириб, сиз уйнинг эркаги, масалани нега бундай ҳал қиляпсиз, десам, бизникида ойимнинг айтгани бўлади, шу тоғорасини қилиб жўнатмасангиз, қизингиз ҳам керакмас, дейди».\nДамида ош пишади\nАндижоннинг «мазар еди»си ҳақида эшитмаган одам бўлмаса керак. Қирқ кун уч маҳал ташиладиган таомнома унча-мунча ингичкани узиб, йўғонни чўзилтиради. Қисқагина сафарим давомида танишганим, оппоқ соқолли Нуриддин бобо ҳикоя қилади:\n«Келин олаётганимда, аёлим билан қуда тарафга бордим. Тўрт қуда биргалашиб, масалаҳатлашдик. Мен шарт қўйдим: ҳар қандай олди-берди эркаклар орқали бўлади. Агар юзимизни босиб ўтмоқчи бўлсангиз, бемалол исрофгарчилик қилаверинг. Уйимга келин тарафдан игна ҳам кирмайди. Қизингизга юзталаб сарпо-суруқ қилиб ўтирманг. Хотин олишга ақли етган ўғлим, боқишнинг ҳам уддасидан чиқади, дедим. Ихчамгина тўй ҳам ўтди, аммо қуда тарафдан эртасигаёқ нонушталик келибди. Илк дастурхон дея индамадим. Аммо тушлик олдидан келинга «Қизим, уйингиздагиларга айтинг, овқат жўнатишмасин» деб тайинладим. Бироқ тушликда яна овқат келди, овқатни машинамга солдим, келинимни ҳам чиқардим. Тўғри қуданикига йўл олдик. «Агар яна овқат жўнатсангиз, қизингизни ҳам қайтариб ташлаб кетамиз», дедим. Шундан бери қулоғим тинч, оиламизда латта-путта машмашаси йўқ. Эркак, аслида, ҳам шундай бўлиши керак деб ўйлайман. Бекорга боболаримизнинг дамида ош пишган, дея таърифланмаган. Эркак аёлини ўзи таъминлаши, ўзи кийинтириши, ўзи барча эҳтиёжларини қоплай олиши керак. Келиннинг ота-онаси ҳамма камчилигингизни қилиб бераркан, нима қиласиз уйланиб, дегим келади, ҳозирги йигитларга».\nБу пурмаъно ўгитларга, афсуски, камсонли қатламгина риоя қилаётир.\nҲар бир байрам мен учун аза\n«Онам оққон билан касалланган. Акамнинг ҳам, дадамнинг ҳам топгани даволанишга кетади. Қайнонам эса, буни «жуда яхши тушунгани» ҳолда, ҳар байрамда йўқлов кутаверадилар. «Онангизга айтинг…» деб бошланувчи талабномаларидан безиб кетганман. Байрам яқинлашгани сайин жонимни ҳовучлайман», дейди ёшгина чеҳрасида аллақачон ажинлар из ёйган Ситора.\n«Қайнотангиз индамайдиларми ёки турмуш ўртоғингиз тушунтирсалар-чи?» дейман қизиқсиниб.\n«Опажон-ей, эримнинг ўзи нимани қаердан олиш шартлигини уқтириб ўтирадилар-ку! Энг ёмони, биласизми, нима? Ўғлимда ҳам худди дадаси каби одамларнинг қўлига қарайдиган характер пайдо бўлмоқда… Қуш уясида кўрганини қилади, деганлари рост экан-да?»\nНафсим менинг балодур\nБир муддат аввал «Келин тарафга мебель йўқ» тарзидаги реклама баннерлари пойтахт кўчаларида кўзга ташланаётган эди. Айрим виждони уйғоқ йигитлар «мебелсиз келин» ҳештегини ижтимоий тармоқларда ёйишди. Бироқ бу тарғибот етарли эмасдек. Оловни игнанинг учича сув билан ўчирмоққа чоғланаётгандекмиз.\nАкс ҳолда, «куёв салом»лар бунчалик тез ёйилмаган бўларди. Эгилиб-букилиб салом бераётганлар наҳотки ўзбегимнинг мард, танти ўғлонлари бўлса, дея ажабланасан киши. Зеро, ўзбек йигитлари қадим-қадимдан ор, ғурур, мардлик тимсоли бўлган. Сериалларга муккасидан кетган оналар тарбиялаган ўғлонлар бугун келин томоннинг нима олиб келиши, қайси фирманики бўлиши лозимлиги, ҳатто, қандай нархда бўлишини ҳам белгилаб беришмоқда.\nАйтмоқчи бўлганимиз шуки, эркак эркаклигини ҳис қилган жойда, аёлларда ҳаё, ҳурмат, номус тушунчалари устувор бўлади.\nГулга гул деб қарамасангиз…\n31 Oktabr, 2019\nКийим кийганни ҳам, кўрганни ҳам гуноҳга қолдирмасин\n28 Oktabr, 2019\n«Негатив»ми ёки «позитив»… хуллас «тавсую»


“Отамнинг имомликка ўтиб намоз ўқиб берган даврни қўмсайман” | Azon.uz - Ахборот-таҳлилий портал\n“Отамнинг имомликка ўтиб намоз ўқиб берган даврни қўмсайман”\n2612 07:00 08.08.2019\n"Вақт ҳар қандай дардга даво" деганлари ёлғон. Отам қазо қилганига баҳор келса ўн йил бўлади. Соғинч ҳисси ортса ортдики, камаймади. Отам қадрини ота бўлиб билдим. Аллоҳнинг “Роббинг фақат Унинг Ўзигагина ибодат қилишингни ва ота-онага яхшилик қилишингни амр этди. Агар ҳузурингда уларнинг бирлари ёки икковлари ҳам кексаликка етсалар, бас, уларга “уфф” дема, уларга озор берма ва уларга яхши сўз айт!” (Исро сураси, 23-оят) оятини фарзандли бўлиб англадим.\nРасмдаги болани ўзимга ўхшатдим. Отамнинг имомликка ўтиб намоз ўқиб берган даврни кўп эслайман ва қўмсайман.\nЁ Аллоҳ, Ўзинг барчаларимизда ўтган ота-оналаримизни гуноҳларини авф эт! Бизларни боқаман, кийдираман деб бирор хатога йўл қўйган бўлсалар Ўзинг кечир.\nҲаётларини иймонда, Исломда саломат сақлақин.\nБизларни Олий Жаннатда, Расулуллоҳ соллаллоҳу алайҳи васаллам билан бирга қилгин.\n5489 18:30 28.06.2020\n1775 06:39 06.05.2020\n2404 08:30 04.04.2020\n2281 12:20 13.03.2020\n1517 08:30 11.03.2020\n2188 07:00 02.03.2020


«Тоттенҳэм» Дибала учун 70 миллион евро сарфлашга тайёр\n«Ювентус» клуби ҳужумчиси Пауло Дибала кейинги мавсумдан фаолиятини Англияда давом эттириши мумкин.\nTodoFichajes’нинг хабар беришича, аргентиналик ҳужумчига «Тоттенҳэм» жиддий қизиқиш билдирмоқда. Бош мураббий Жозе Моуриньо Дибалани ўз жамоасида кўришни истамоқда. Шу боис клуб раҳбариятидан ёзги трансфер ойнасида айнан ушбу футболчини сотиб олишни сўраган. Қайд этилишича, Лондон клуби 27 ёшли форвард учун 70 миллион евро тўлашга тайёр. Музокаралар якуний босқичга кирган.\nАввалроқ, «Юве» раҳбарияти Дибала билан шартномани узайтириш борасида келиша олмаётгани ҳақида хабар қилинганди.


760 20:05 29.10.2020\nФадақ воқеаси Абу Бакр Сиддиқ розияллоҳу анҳу учун энг оғир, энг кўнгилсиз бир иш бўлди. Тарозининг бир палласида Аллоҳ таолонинг ҳукми, Расулининг кўрсатмаси турарди. Иккинчи палласида эса Набийнинг суюкли фарзанди аржумандлари, аёлларнинг энг яхшиси Фотимаи Заҳронинг иззат-нафслари, истагу ризолари қўйилган эди. Абу Бакр Сиддиқ икки ўт орасида, икки йўл қаршисида қолгандилар. Бирини қилай десалар, Аллоҳ таолонинг амри илоҳийсига зид иш тутган бўлардилар. Иккинчи йўлдан борай десалар, Расули акрам соллаллоҳу алайҳи ва салламнинг қизлари Фотима розияллоҳу анҳони қаттиқ ранжитган бўлар эдилар. Нима қилиш керак?\nРасулуллоҳ соллаллоҳу алайҳи ва саллам ўз Мавлоларига, Рафиқул аълога қовушишларидан аввал Фадақ деган жойда бир оз экинзор ер қолдирган эдилар. У зот вафотларидан кейин дунё аёлларининг энг яхшиси ва саййидаси Фотимаи Заҳро янги халифа бўлиб тайинланган ҳазрат Абу Бакр ҳузурларига Фадақ қишлоғидаги ерни мерос тариқасида беришни талаб қилиб келдилар.\nАбу Бакр Сиддиқ ҳазрат Фотиманинг талабларини инобатга олиб, Фадақ ерларини мерос тариқасида бермоқчи бўлиб турганларида ҳазрат Умар Расули акрам соллаллоҳу алайҳи ва салламнинг бир ҳадисларини эслатиб қолдилар. Ҳазрат Абу Бакр дарров сергакландилар. Чунки у зот ҳеч қачон Қуръон ва ҳадисга зид ўлароқ бирор қарор қабул қилмаган эдилар. Ҳазрат Фотимаи Заҳрога ётиғи билан узр сўраган ҳолда тушунтириб:\n– Пайғамбар алайҳиссалом “Биз – пайғамбарлар ҳеч кимга мерос қолдирмаймиз, биздан кейин нима қолса, у садақадир” деган эдилар. Аммо Муҳаммад хонадони мана шу садақадан еяверади, – дедилар. Бу ҳукмни эшитиб Фотимаи Заҳронинг аччиқлари келди. Истаги амалга ошмай қолган ёш боланинг жаҳли чиққани каби Аллоҳнинг Расули, Ислом умматининг раҳбари ва йўлбошчиси бўлган инсоннинг суюмли қизи, ҳазрат Алидай буюк Ислом фидойисининг завжаси бўлмиш ҳазрат Фотиманинг аччиқланишлари табиий эди:\n– Ёлғиз Муҳаммаднинг қизларидан бўлак ҳамма одамнинг боласи отасидан мерос олишга ҳақли экан-у, бизга мумкин эмас экан-да, – дедилар норози ҳолда.\n– Аллоҳ таоло ҳақи, Расулуллоҳнинг садақалари у зот ҳаётликларида қандай тасарруф этилган бўлса, мен ҳам худди шундай тасарруф қиламан, – дедилар ҳазрат Абу Бакр. Ҳазрат Фотима Абу Бакр Сиддиқ розияллоҳу анҳунинг ҳузурларидан норози бўлиб чиқиб кетдилар.\nУйга борганларида олдин эрлари Али каррамаллоҳу важҳа бошда Абу Бакрга байъат бермаганларида ҳазрат Умар таҳдидона “ўт қўйиб юбораман”, деганлари ҳам эсга тушиб, аччиқларини баттар зиёдалаштирди. Оталаридан кейин ўзларини камситилган, хўрланган ҳис этиб, у зотнинг энг яқин икки сафдошидан қаттиқ ранжидилар:\n– Валлоҳи, энди Умар ва Абу Бакр билан асло гаплашмайман, – деб қасам ичдилар ва қасамларида собит турдилар.\nБу нохуш воқеадан ҳазрат Абу Бакрнинг ниҳоятда диққатлари ошди, ҳаловат-оромлари йўқолди. Томоқларидан овқат ҳам ўтмай қолди. Аёллар саййидасини, Расулуллоҳнинг севимли қизларини ранжитиб қўйганларидан, у кишига масаланинг нозиклигини тушунтира олмаётганларидан хуноблари ошарди.\nОхири чидаб туролмадилар, ҳазрат Фотиманинг эрлари Али ибн Абу Толибнинг ҳузурларига бориб, асл мақсадларини тушунтирдилар:\n– Ниятим Фотимаи Заҳрони асло ранжитиш эмас эди, фақат Аллоҳнинг Расули қилган васиятга содиқлигимни изҳор этдим. Агар у зот қасамларидан қайтмасалар ва мени кечирмасалар, халифаликдан, албатта, истеъфо бераман. Фотимаи Заҳронинг ичларида менга ғазаблари бўлгани ҳолда мен бу вазифада қола олмайман!\n– Агар Расулуллоҳнинг азиз қизлари рози бўлмасалар, мен ҳам Мадинани бутунлай ташлаб чиқиб кетаман, – дедилар ўзларига хос қатъият ва жўшқинлик билан.\nҲазрат Али завжалари Фотимаи Заҳронинг ёнларига кириб, бўлган гапларни ётиғи билан тушунтирдилар. Халифа ва ҳазрат Умар ишларида Ислом шариати ҳукмига кўра йўл тутишганини, мусулмонлар ижмосида тажовуз қилишмаганини айтиб:\n– Аччиқланишингизга, ғазабдан тушмаслигингизга энди ҳеч қандай баҳона йўқ, – дедилар. Фотимаи Заҳро эрлари келтирган исбот-далиллар қаршисида бир оз сукутга чўмиб тургач, ҳазрат Алининг гапларидан қаноат ҳосил қилдилар.\nОталарининг “Биздан қолган нарса мерос бўлмайди, у садақа қилинади” деган гапларининг мағзини чақдилар. Икки улуғ зотга бўлган адоват ва зардаларини ичларидан бутунлай чиқариб ташладилар. Расулуллоҳнинг жонфидо сафдошлари Абу Бакр ва Умарга нисбатан гина-кудуратлар ўртадан кўтарилди, қалблари аввалгидай мусаффо ҳолига келди. Ушбу кўнгилсиз воқеадан кўп ўтмай, хойруннисо ҳазрат Фотима энг суюкли кишилари билан учрашмоқ ниятида оталарининг икки содиқ соҳибидан мамнун ва рози ҳолда дунёдан риҳлат қилиб кетдилар.\nАбу Куҳофа ҳазрат Абу Бакр Сиддиқнинг оталари эди. Макка фатҳ этилганида Абу Бакрнинг барча оила аъзолари Исломни қабул қилишган, фақат Абу Куҳофагина ҳамон боболари динида эди. Макка фатҳи куни ҳазрат Абу Бакр оталарининг қўлидан тутиб, Пайғамбаримиз алайҳиссаломнинг ҳузурига келдилар. Абу Куҳофа кексайиб, кўзлари кўрмай қолган эди. Пайғамбаримиз унинг қартайиб-ҳориб қолганини кўриб, Абу Бакрга “Аллоҳ сенга раҳм қилсин! Отангни шу ергача чарчатиб олиб келмай, уйда қолдириб келсанг бўлмасмиди? Ўзим унинг олдига борардим” дедилар. Абу Бакр “Эй Аллоҳнинг Расули, унинг ёнига борганингиздан кўра у ҳузурингизга келгани яхшироқ” деди. Пайғамбаримиз алайҳиссалом Абу Куҳофани рўпараларига ўтирғизиб, “Эй Абу Куҳофа, мусулмон бўл, бахтли бўласан”, дедилар.\nАбу Куҳофа шу заҳоти Калимаи шаҳодатни айтиб, мусулмон бўлди. Шу тариқа Абу Бакрнинг оиласида мусулмон бўлмаган одам қолмади. Абу Куҳофа розияллоҳу анҳу Маккада қолди. Пайғамбаримизнинг вафотларидан кейин ўғли Абу Бакрга мусулмонларнинг байъат қилганини кўриб, “Ҳақиқат шуки, Аллоҳнинг берганига ҳеч ким тўсқинлик қила олмайди. Аллоҳ бермаган нарсани эса ҳеч ким бера олмайди”, деб Аллоҳга шукроналар айтди. Ўғли Абу Бакрдан бир йил кейин, ҳижрий 14 йили тўқсон етти ёшида вафот этди.\n(давоми бор) (биринчи қисм) (иккинчи қисм) (учинчи қисм) (тўртинчи қисм) (бешинчи қисм) (олтинчи қисм) (еттинчи қисм)\n236 18:30 07.03.2021\n138 17:23 07.03.2021\n258 14:00 07.03.2021\n616 11:00 07.03.2021\n335 09:26 07.03.2021\n1595 08:00 07.03.2021


Диёр Имомхўжаев ПФЛ директори бўлиши кутилмоқда - xabar.uz\n22.05.2020 11:16 0 2084\nПрофессионал футбол лигаси директори Даврон Шоқурбонов ўз аризасига биноан истеъфога чиққан.\nGoSport.uz интернет-нашри манбалари берган хабарга кўра, ҳозирда бўш қолган раҳбарлик лавозимига икки нафар номзод кўриб чиқилган. Булар собиқ футболчи, Азиз Ҳайдаров ва шу пайтгача ПФЛ директори ўринбосари лавозимида ишлаб келган Диёр Имомхўжаев.\nТасдиқланмаган маълумотларга кўра, директорлик лавозимига ҳозирда Диёр Имомхўжаев тайинланиши кутилмоқда.\nПФЛ Диёр Имомхўжаев\nСпорт 26/05, 20:27\nДиёр Имомхўжаев расман ЎзПФЛ бош директори в.б. этиб тайинланди\nСпорт 18/06, 13:58


Гулистон туманидаги 27-мактабнинг информатика синф хонаси замонавий компютер жиҳозлари ва ўқув мебеллари билан таъминланиб, фойдаланишга топширилди » Sangzor.uz - Жиззах янгиликлар портали\nSangzor.uz - биз сизга яқинмиз! » Технология » Гулистон туманидаги 27-мактабнинг информатика синф хонаси замонавий компютер жиҳозлари ва ўқув мебеллари билан таъминланиб, фойдаланишга топширилди\nГулистон туманидаги 27-мактабнинг информатика синф хонаси замонавий компютер жиҳозлари ва ўқув мебеллари билан таъминланиб, фойдаланишга топширилди\nБугунги кунда Давлатимиз томонидан ёшларга ахборот технологиялари ҳамда дастурлаш соҳасида таълим олишда кенг имкониятлар яратиб берилмоқда. Бугунги кунда Давлатимиз томонидан ёшларга ахборот технологиялари ҳамда дастурлаш соҳасида таълим олишда кенг имкониятлар яратиб берилмоқда.\nЖорий йилни “Ёшларни қўллаб-қувватлаш ва аҳоли саломатлигини мустаҳкамлаш йили” деб еълон қилиниши шундан далолатдир. Бу ўтган йилларда жамиятнинг интеллектуал ва инноватсион салоҳиятини йуксалтириш ё‘лида бошланган прогрессив ислоҳотларнинг мантиқий давомидир, десак, муболаға бўлмайди.\nМазкур долзарб ё‘налишдаги мақсадларга еришишда ахборот-коммуникатсия технологияларини жадал ривожлантириш, соҳа билан машғул ёшлар контингентини кўпайтириш, шубҳасиз, муҳим аҳамият касб етмоқда.\nБугун 8-октабр куни Сирдарё вилояти Гулистон туманидаги 27-сонли “Кимё ва биология фанларига ихтисослаштирилган мактаб”ининг информатика синф хонаси замонавий компйутер жиҳозлари ва ўқув мебеллари билан Ахборот технологиялари ва коммуникатсияларини ривожлантириш вазирлиги томонидан таъминланиб, фойдаланишга топширилди.\nБугунги кунда Сирдарё вилоятда ахборот технологияларининг ўқитилишини сифат жиҳатидан янги босқичга кўтариш, меҳнат бозорининг малакали ИТ-мутахассисларга бўлган талабини қондириш ё‘налишларида бир қатор вазифалар амалга оширилди. Республикада биринчилардан бўлиб, 190 та мактабгача таълим ва 315 та халқ таълими обйектларига тўлиқ оптик толали алоқа линиялари ташкил етилди ва йуқори тезликдаги Интернет тармоғига уланиш имконияти билан таъминланди.\nГулистон шаҳрида Дастурий маҳсулотлар ва ахборот технологиялари технологик парки – ИТ Паркнинг филиали ташкил етилиб, технопаркда маҳаллий ёшлар, тадбиркорлар, янги ҳунар ўрганиш истагида бўлган фуқаролар учун кенг имкониятлар ешигини очди. Бу йерда 15 дан ортиқ ахборот технологиялари соҳасида хизмат кўрсатадиган корхоналарни жойлаштириш билан 100 дан ортиқ иш ўринлари яратилди.\nГулистон шаҳридаги 1-сонли хорижий тилларга ихтисослаштирилган мактаб интернати негизида информатика ва ахборот технологияларини чуқурлаштириб ўқитишга ихтисослаштирилган таянч мактаби ташкил етилди. Мазкур мактабда 2020-2021 ўқув йили учун 33 нафар, 2021-2022 ўқув йили учун 61 нафар ўқувчи 7-синфга қабул қилиниб, жами 94 нафар ўқувчилар таълим олмоқда.\n2021-йилда 5 та, 2022-йилда 3 та ва 2023-йилда 2 та ихтисослаштирилган мактаб ташкил етилиши кўзда тутилган.\nАҳолининг рақамли технологияларда ишлаш кўникмаларини ошириш мақсадида Республикада биринчилардан бўлиб, вилоятнинг барча туман ва шаҳарларида жами 11 та рақамли технологиялар ўқув марказлари ташкил етилиб, 24 та ўқитувчи-тренерлар фаолият олиб боришмоқда. Ушбу марказларда компйутер саводхонлиги, дастурлаш, робототехника, веб ва мобил иловалар яратиш ва бошқа ё‘налишлар бўйича 2019-2020 йилларда 1319 нафар, 2021-йилда 1 458 нафар жами 2 777 нафар тингловчи жалб қилиниб, 1 770 нафари тамомлаган.\nШу билан бирга, Сирдарё вилоятнинг барча туман ва шаҳарларида жами 100 дан ортиқ турли тадбирлар ўтказилиб, ушбу тадбирларга 5000 дан ортиқ ёшлар жалб қилинди ва ИТ соҳасида яратилаётган шарт-шароитлар билан таништирилди.


Шароф Рашидовнинг оиласи\nШароф Рашидович ва унинг аёли Хурсаной Ғафуровна эллик йил вақт давомида бирга баҳамжиҳат умр кечиришди. Хурсаной Ғафуровна бетакрор, доно аёл бўлиб, алоҳида библиографик очеркка арзирли ибратли умр йўлини босиб ўтди. Шароф ва Хурсанойларнинг илк танишувлари, турмуш қуришлари ниҳоятда ажойиб тарихга эга. Уларнинг илк учрашувлари Шарофнинг Самарқанд давлат университети талабаси бўла туриб, бир вақтнинг ўзида Жиззахдаги ишчи ёшлар мактабида дарс бераётган пайтида содир бўлган эди. Хурсаной жуда эрта ота-онасидан ажралган бўлиб, опаси Хайри билан бирга яшарди. Ўшанда у Ш. Рашидов устозлик қилаётган синфда таҳсил оларди. Устоз Шароф ака барча ўқувчилари қаторида Хурсанойни ҳам қўллаб-қувватлар, ҳар томонлама ёрдам кўрсатарди. Улар бир-бирларини ёқтириб қолишади ва уруш тугагач, турмуш қуришга аҳд қилишади. Шароф урушда оғир ярадор бўлиб, узоқ даволанишдан сўнг, 1943 йилда уйга қайтгач, шу йилнинг ўзида улар турмуш қуришади.\nДилором, Сайёра, Илҳом, Светлана ва Гулнора\nШароф Рашидов оиласи. 1958 йил\nЎша пайтдан бошлаб Шароф Рашидович ҳаётининг сўнгги дамигача (1983 й.) улар бирга бўлишди. Хурсаной Ғафуровна Шароф Рашидовичнинг содиқ дўсти, ҳаммаслаги ва оиласи файзу шукуҳини таъминлаган садоқатли аёли эди. Шароф Рашидовичнинг катта, баҳамжиҳат ва чиройли оиласида 5 нафар фарзанд камол топди. Фарзандларнинг барчаси олий маълумотли, халқ хизматига камарбаста мутахассислар бўлиб етишди.\nШароф Рашидович ва Хурсанд Ғафуровна аэропортда А. А. Громико ва унинг рафиқаси Лидия Андреевнани кутиб олмоқда\nШароф Рашидович ва Хурсанд Ғафуровна уйда\nКитобга, илмга муҳаббат Шароф Рашидовни бутун умр тарк этмади. Унинг катта шахсий кутубхонаси бўлиб, у Ш.Рашидовнинг ўсмирлик йилларидан бошлаб тўплаган китобларидан ташкил топган эди. Китобга бўлган меҳрнинг фарзандларга кўчишида бу кутубхона бевосита хизмат қилган. Янги нашр этилган бадиий асарлар фарзандлар томонидан мутолаа қилингач, кечки пайт оила даврасида муҳокама қилинарди, мунозараларда Ш.Рашидов албатта иштирок этарди.\nХурсаной Ғафуровна турмуш ўртоғининг унумли ижодий фаолиятини таъминлаш учун фарзандлар тарбиясида унга беқиёс ёрдам берар, уларнинг отасига ўхшаб қатъиятли ва камтарин, билимдон ва зиёли инсонлар бўлиб етишиши учун алоҳида эътибор қаратар эди.\nТўнғич фарзандлари Сайёра Шарофовна йирик олим, кимё фанлари доктори, ЎзР ФА академиги, Ўзбекистон республикасида хизмат кўрсатган Фан арбоби, ЎзФА Полимерлар кимёси ва физикаси илмий-тадқиқот институти директори. Республикамиз ижтимоий ҳаётида ҳам фаол иштирок этади. С. Ш. Рашидова 1995-2015 йилларда ЎзР Олий Мажлисининг Инсон ҳуқуқлари бўйича Вакили (Омбудсман) вазифасида, шунингдек, бир вақтнинг ўзида Республика Олий Мажлиси парлементи аъзоси сифатида самарали фаолият юритди.\nСайёра Шарофовна оиласи билан\nДилором Шарофовна физикавий кимё соҳасида ишлаган назариётчиолим, кимё фанлари номзоди, Тошкент давлат университети Амалий физика институтида лаборатория мудири вазифасида фаолият кўрсатган.\nДилором Шарофовна оиласи билан\nГулнора Шарофовна Москва давлат университетини геохимия мутахассислиги бўйича тугатган, фан номзоди. ЎзР Фан ва технологиялари давлат қўмитаси тизимида фаолият юритган.\nГулнора Шарофовна оиласи билан\nИлҳом Шарофович олий ҳарбий маълумотли бўлиб, тарих фанлари номзоди илмий даражасига эга.\nИлҳом Шарофович оиласи билан\nСветлана Шарофовна Тошкент давлат университети филология факультетини тугатган.\nСветлана Шарофовна оиласи билан


Сурхондарё вилояти прокуратура органлари томонидан 2015 йил давомида Ўзбекистон Республикасининг «Жисмоний ва юридик шахсларнинг мурожаатлари тўғрисида»ги Қонуни талабларининг сўзсиз бажарилиши устидан назоратни таъминлаш борасида муайян ишлар амалга оширилди.\n- 144 та прокурор назорати ҳужжатлари қўлланилди;\n- 86 нафар мансабдор шахс интизомий ва маъмурий жавобгарликка тортилди.\nБевосита прокуратура органлари томонидан 5912 та мурожаатлар ҳал этилди.\nФуқароларнинг қабулига, шу жумладан, уларни бевосита прокурорлар томонидан жойларда қабул қилинишига жиддий эътибор қаратилиб, 9582 нафар фуқароларнинг қабули таъминланди.


Камерон Диас тавсия этади: чиройли қомат сари 6 қадам! - 8 Января 2017 - BEPUL MP3 KO'CHIRISH, VIDEO KLIP, FOTO SURATLAR, YANGI\nПонедельник, 2018-04-23, 6:05 AM\nГлавная » 2017 » Январь » 8 » Камерон Диас тавсия этади: чиройли қомат сари 6 қадам!\nКамерон Диас тавсия этади: чиройли қомат сари 6 қадам!\nГолливуд актрисасининг хушбичим кўриниш сири нимада эканлигини биласизми? Биз буни аниқладик! Марҳамат, Камерон ДИАС нинг машғулотлар дастури билан танишинг!\nОёқларни елка кенглигига мосланг. Аста-секин пастга энгашинг. Қўлларингиз полга теккач, оёқни ҳаракатлантирмай, кафтингиз билан «қадам» ташланг. 3 сония шу ҳолатда тургач, қаддингизни ростлайсиз. Машқ 10 марта бажарилади.\nТик турган ҳолатда гантелларни қўлга олинг. Бир оёқни ён тарафга ёзиб, бўкса билан пастга энгашинг. Бунда қўллар ҳам пастга туширилади. Сўнг яна кўтариласиз. Машқ ҳар бир оёқда 4-5 мартадан бажарилади.\n«Тўрт оёқлаб» туринг. Чап қўлингизга машқ гантелини олиб, ўнг оёқни текисланг-да, юқорига кўтаринг. Машқни бир оёқда 10 марта бажаргач, ҳолатни ўзгартирасиз. Эндиги гал ўнг оёққа.\nПолдан тортилиш машқини бажарамиз. Бунда ҳам машқ гантелларидан фойдалансангиз, қўл мушакларига юклама тушиши ортади. Чап қўлингиздаги машқ гантелини белга яқинлаштирган ҳолатда кўтариб, туширасиз. Машқни ҳар бир қўлда 5 мартадан бажариш кифоя.\nКуракка ётиб, тиззаларни букинг. Аввал ўнг оёқни юқорига кўтариб, туширинг. Сўнг чапини ишга туширасиз. Машқ ҳар бир оёқда 6 мартадан бажарилади.\nЧап ёнбошингизга жойлашинг. Тана оғирлигини тирсакка ташлаб, ўнг оёқ ва қўлни юқорига кўтаринг. Машқни ҳар бир оёқда 8 мартадан такрорлайсиз.\nКатегория: Foydali maslahatlar / Полезны советы | Просмотров: 508 | | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


19 май 2021, Тошкент вақти: 05:35\nЕвропада коррупция жанжали бошлангунга қадар Гулнора Каримова отаси қурган ҳокимиятнинг эҳтимолий вориси деб кўрилган эди.\nЎзбекистон ҳукумати коррупция билан боғлиқ текширувлар ортидан хорижий банкларда музлатиб қўйилган 1 миллиард АҚШ долларидан кўпроқ пулни қайтариб олиш уринишини бошлаган. Швейцарияда чиқадиган L'Hebdo нашрида босилган “Каримов ота малика қизининг пулларини қайтариб олмоқчи” сарлавҳали мақолада ëзилишича¸ Ўзбекистон томони молиявий жиноятлар учун жавобгар шахсларнинг аллақачон жазога тортилгани ва мамлакат уларнинг йирик коррупцион схемалари билан боғлиқ жиноят қурбони бўлгани иддаоси билан АҚШ Адлиясига мурожаат қилган.\nМақола муаллифи Франсуа Пиленинг Озодликка айтишича, Ўзбекистон томони музлатилган пулларни қайтариб олиш учун АҚШдаги Holwell Shuster&Goldberg адвокатлик ширкатини ёллаган ва шу ширкат воситачилигида Ўзбекистон Адлия вазири имзоси билан ёзилган мактуб 4 январь куни Ню Йорк ҳаками Эндрю Картерга топширилган.\nЎзбекистон томони музлатилган пулларни қайтариб олиш учун АҚШдаги Holwell Shuster&Goldberg юридик ширкатини ёллаган ва шу ширкат воситачилигида Ўзбекистон Адлия вазири имзоси билан ёзилган мактуб 4 январь куни Ню Йорк ҳаками Эндрю Картерга топширилган.\n- Хатда Америка томони музлатган қарийб 500 миллион долларнинг Ўзбекистонга тегишли экани, Ўзбекистон айрим тадбиркорлар қўл урган жиноятчиликнинг бевосита қурбони бўлгани айтилади. Лекин мактубда Гулнора Каримованинг номи тилга олинмайди. У ерда Каримованинг ёрдамчиси Гаяне Авакян, Гулноранинг жазмани Рустам Мадумаров ва бошқалар номлари келтирилади. Ўзбекистон томони коррупцияон схемалар тузиб, йирик миқдордаги коррупцион пулларни ўзлаштириб келган бу шахслар қилмиши учун жазоланди, биз уларни ҳибсга олдик, бу жиноятлар Ўзбекистонга қарши қилинган жиноятлар эди ва энди бу пуллар Ўзбекистонга қайтариб берилиши керак, демоқда,- дейди швейцариялик журналист.\nНю Йорк ҳаками идораси ҳозирча журналистларга Ўзбекистон сўрови борасида изоҳ бермади. Маълум бўлишича, ҳакам бу юзадан дастлабки эшитувларни 27 январь кунига белгилаган.\n- Бу АҚШ Адлия вазирлигини анча мураккаб вазиятда қолдирган. Агар ҳакам Ўзбекистон сўровини қондирадиган қарорни чиқарса, унда бу пуллар коррупция ботқоғига ботган Ўзбекистонга кетади. Бизга маълум бўлишича, ҳозир ҳакам Ўзбекистон томонидан ўз сўровида келтирилган жиҳатларни асословчи кўпроқ маълумот сўраган. Лекин Ўзбекистонда коррупцияда айбланиб ҳибсга олинган шахсларнинг Гулнора Каримовага жуда яқин одамлар экани маълум. Шундай экан бу жараён Ўзбекистон учун осон кечмайди, - дейди Франсуа Пиле.\nЎзбекистонда Гулнора Каримовага тегишли экани айтилган ширкатлар ва унга яқин шахсларга нисбатан тергов АҚШ ва Европада коррупция билан боғлиқ йирик текширувлар ортидан, 2013 йилда бошланганди.\nУчта телекомммуникация ширкати - TeliaSonera, VimpelCom ва МТС Ўзбекистон президентининг тўнғич қизига мамлакат мобил алоқа бозорига кириш учун қарийб 1 миллиард доллар пора бергани билан боғлиқ иддаолар ортидан АҚШ адлия тизимлари Европа ва Америка банкларидаги бу маблағларни музлатиб қўйган эди.\n- Бу ерда гап икки ярим йил аввал Швейцария, АҚШ ва бошқа мамлакат банкларида музлатиб қўйилган бир миллиард АҚШ долларидан кўпроқ маблағлар ҳақида бормоқда. Бу маблағларнинг аксарини Швейцария банклари ҳибс этди. 800 миллион Швейцария франкидан кўпроқ маблағ Швейцария банкларида музлатилди. Кейинроқ АҚШ бир неча юз минг долларлик маблағни музлатди. Бундан ташқари Люксембург, Ирландия ва Бельгия банклари ҳам шундай амалга қўл урди. Бу маблағлар Гулнора Каримовага оидлиги ишонилаётган коррупцион схемалар орқали пора сифатида берилган маблағлар дея музлатилган, - швейцариялик журналист.\nЎзбекистон ҳукуматининг музлатилган маблағлар қайтарилишини сўраб Швейцария ва ëки бошқа давлатлар адлия тизимларига мурожаат этгани ҳозирча маълум эмас.\n- Мантиқдан келиб чиқадиган бўлсак¸ Ўзбекистон томони Швейцарияга ҳам худди шундай мурожаат билан чиқса керак, - дейди Франсуа Пиле.\nГулнора Каримованинг телеком соҳасидаги олди-бердилари илк бор 2012 йилда Швед жамоатчилик телевидениеси тайёрлаган репортажлар туфайли ошкор бўлди.\nУндан кейин Швециянинг ТТ хабар агентлиги ва Норвегияда чиқадиганKlassekampen газетаси ҳам қатор материалларни эълон қилди.\nРепортажларнинг барчаси Уюшган жиноятчилик ва коррупцияни ёритиш лойиҳаси OCCRP билан ҳамкорликда тайёрланди.\nБу материаллар Швеция ва Финляндияга доир TeliaSonera ҳамда Россия ва Новегияга қарашли VimpelCom компаниялари Ўзбекистонда мобил алоқа лицензияларини қўлга киритиш мақсадида Каримовага яқин одамларга миллионлаб доллар тўлаганини ошкор қилди.\nTeliaSonera ва VimpelCom ширкатлари ҳозирда Швеция, Ҳолландия ва АҚШ расмийлари томонидан тергов қилинмоқда.\n- Ўзбекистон ҳукумати музлатилган пулларни қайтаришга уринаркан бу борадаги сўровномасида Гулнора номини тилга олмаяпти. Чунки, коррупция ишларида Гулноранинг номи келтириладиган бўлса пулларни қайтариб олиш имконсиз бўлади. Чунки, АҚШ ёки Швейцария адлияси маликанинг ўғирланган пулларини уни отасига қайтариб бермайдику, - дейди швейцариялик журналист Франсуа Пиле.\nАйни кунларда президентнинг тўнғичи Гулнора Каримова тақдирига оид аниқ маълумот йўқ.\nНорасмий манбаларнинг Озодликка билдиришича¸ Гулнора Каримова устидан ëпиқ маҳкама ўтказилиб, у уй қамоғига ҳукм қилинган.